Lomhnak hi Phaisa menin…\n„Mizeimaw nih Vawlei hi aning piin co sehlaw, a Nunnak sung ṭung sehlaw, zeital amiak hnga maw?\nCun a Nunnak cu zeital mawin acaw ṭhan kho hnga maw?\nCaw ṭhan kho hlah! [Mar 8: 36-37]\nAmerika i New York hi Inn sang pipi umnak Khua asi. Hi Khua hin Vawlei cung Inn sang bikmi (1954 tiangah) zong aum i a minah Empire State Building an ti. Asan pe 1250 (381m) asi i a chungah hin dot 102 aum i Minung 25,000 an um kho. Cu tluk dengmangin a sangmi Inn khat zong aum i cucu Times Building an ti i News tuahtu pawlhna Rian ṭuannak asi. Hi Times Building sangpi chungah hin News Papers ṭialtu Ogden timi Pa cu Rian aṭuan. Ral lioah Kum 4 chung Pacific Rili leiah ava ṭuan. Hawaii Tikulh le Guam Tikukh zongah khan ava um i New York cu angai ngai tawn. Atu cu New York cun aum ṭhan cang. Rian le aṭha, a Nihlawh le atam, zeihmanh Lomhnak hmuhnak dingah a Dawntu ding aum lo.\nAmerika chung Thluachuahnak le Nomhnak le Thadamnak vialte cu an ta asi ko. vawlei cung i khuazeihmanh hi Hmun tlukin nomh le hnangamnak a hmuhnak ding Hmun aum ti lo. Sihmansehlaw a Khuaruah a harngai ngaimi cu kha Inn chung i a Ṭuanmi kha a zohhna tikah an ilawm lo i an phun, an zai, an Thin ahung, an isi, an imawhchiat i pakhat le pakhat an icongoihhna kha ahmuh.\nPathian nih Thluachuahnak tam piin apek mihna kha an zoh philh i a Nomhnak le Hnangamnak aum bik tiin an ruah nakah hin arak um lo ziar tawn ko tikha a Lung ahung pem. Lam cung Mawṭawka awnmi Thawng le mi Thawri cu a Khan chungah cun ahung lut pah. Cu lakah cun hehti i Seh caṭial mihna an caṭial Thawngle an iceihmi Thawng le Telefon onh Thawng cu ahun icawh. Hibantuk buai curin an um lioah hin mizeihmanh i an va ruah manh lomi cu „Lomhnak timi hi Tangka ngeih le thil ngeih lawng nihin a chuahpi lo“ tihi asi, tikha fiang chin lemangin ahun hngalh. Ogden nicun a zohhna lemang tikah a Lung chungin ahung chuakmi cu, hihna nihin Bawipa Jesuh nih arak chimmi Bia, mi nihin Vawlei pumpi hi co hmanh sehlaw a Nunnak asungh ṭungah cun a caah zeihmanh a ṭhahnem lo, timi kha hngalhna sehlaw cu, an ilomh lonak le an Ingpuannak, pakhat le pakhat an icongoihnak hi alo ko hnga tihi asi.\nLomhnak timi hi leng leiin thil ruang lawngah hin arak si kho bal lo i chung leiin kan sining taktak ruangah hin asi deuh ati. Cucacun Ogden nih ka Rian hrim hrimah asi tiah ahun iruah mi cu, an chung leiin sining ruang lawngah Lung lomhnak an hmu lai ti hngalhter kha asi. Cucacun a Cafung alak i News Papers chungah cun hitin aṭial;\n„Atu lio tlukin mi nih zeitin dah Lomhnak kan hmuh khawh hnga tiin an kawl Caan hi aum baltheng lo. Lomhnak hmuh khawh nakhnga tiin an Inn ṭhatter an izuam, Tangka tam deuh hmuh an izuam, Tangka tam deuh hmu ṭungin zeitin dah an Rian awl deuh nakhnga ti Lam kawl mihna an si.\nSihmansehlaw Lomhnak cu an dawi deuh paoh le chuncha bangin a ithawn deuh lemang ve. Cucacun a Lam kawl an ipalh ko rua! A ngaingai ticun Lomhnak hi afawi tuk caah an hmuh lo asi rua! A Hmuhnak ding Lam hi Kutdong zat hmanh asi rua lo. Cu Lam cu hihi asi ko; Lomhnak hi chung leiin ahung chuakmi asi i fek tein a umnak Hmun cu nuning Ziaza ṭhain nun le chia le ṭha Thleidannak a thiangin nun hi asi. Kan palh mihna a tampi ko lai,\nsihmansehlaw chia le ṭha Thleidannak nih sual a kan phawt le phawt lo a biapi ngai ngaimi asi i cu nicun sual a kan phawt peng buin Lomhnak taktak cu aum kho hrihrim lo.\nBiaknak hi aherh ko, sihmansehlaw Biaknak zong hi kan chia le ṭha Thleidannak anun i a Nunhtu asi lo sicun a ṭhahnem tuk lo.\nLomhnak i a Ral ngan bikmi cum ah Zawn lawng iruahnak hi asi i midang va lomhter lawngah hin mah zong ilomh khawh asi ve. Cucacun midang kan lomhter khawhhna lioah kan ilomh nakin Lomhnak ngan deuh aum ti lo. Lomhnak hi Phaisa menin rak cawk khawh asi lo, an ipehtlaihnak hi cu a hmete lawng arak si.\nLomhnak hmu mihna kong a hngalhmi tampi lakah hin Amerika Parliament i Pastor arak ṭuanmi William Ellery Channing kong hi zohchunh awk tlakin an ruahmi asi. Cupa nicun kan hmuhmi kha atlawm a tamah hmuhmi ning zat khan nung usih, nuam tukin nun nakin a idawh tawkin nun kha kawl deuhhna usih, Hnipuan man fakfak nakin aṭha tawk kha duh deuhhna usih, fak piin hngalh izuam usih, dai tein khuaruah izuam usih, nem tein Bia chim usih, thuh phenhmi zeihmanh ngei loin rianṭuan usih, Arfi kan zohhna tikah zei Bia dah an chim tikha ngaihna usih, vate nih Hla an sak tikah kan Hna chi usih, Ngakchia le Upa chimmi Biasuallam hngalh khawh izuam usih, midang in khawh kha izuam usih, Rian kha ralṭha ngaiin ṭuan usih, Caan ṭha kha lungsauin hngak usih, inamhnaw hlah usih, atawi nakin thil sawsawhte hin Thlarau nih a kan hruainak Aw theih le Kut hmuh izuam usih,“ ati.\nMining nihin kan rak herh tawnmi cu thil sining taktak ichimh hi asi. Mah Zawn lawng a iruat i zeihmanh asiang lo mihna hi angei deuh le a inuam deuhhna an lo tawn. Sihmansehlaw khikhi cu Caan tawite ca lawng arak si tawn. A hman taktakmi le saupi nguhmi le Lomhnak taktak arak simi hicu, mah Zawn lawng ruah loin mi Zawn arak ruat i mah Lomhnak lawng kawl loin mi Lomhnak arak kawl mihna ṭheo nih hin an rak hmuh, zeicaticun mah ca lawngin rak ilomh khawh asi lo, ilomh pitu rak ngeih lawng lawngah arak tlingmi asi.\nLomhnak chung thil umtuning cu hi bantukin asi caah hin mi Zawn va ruahhna hi voikhat voihnih cu sunghhna alo tawn, ngaihchiat nakhna sitawn hmansehlaw Caan asau i a Zia ahung langh tikah cun a Sining ṭhiam ṭhiamin ahung lang ko. Jesuh nih a Nunnak asiang mihna nicun a Nunnak kha ahmuh lai a timi hi Kum 2000 fai chung hmanh asi cang i asi lo a Titu an tam ko nain a Sinak cu mizeihmanh al khawh lo asi zungzal ko.\nTangka tampi ngeihhna ahin kan ilawm rua lai tiah Tangka ngei lomi pawlhna nihin kan ruah tawn. Sinain Tangka ngeipawl nicun ngeih lawngin Lomhnak atlin khawh loning hoihna cu an langhter ko.\nCun Henrik Ibsen timi Pa nicun, „Tangka nicun a Hawng lawng acawk khawh, a Muru acaw kho lo, Rawl cu a in cawnpiak khawh, sihmansehlaw Rawl duhnak cu a in cawkpiak kho lo, Si cu a in cawnpiak khawh, sihmansehlaw Damnak cu a in cawnpiak kho lo, Theihhngalhnak cu a in pek khawh, sihmansehlaw Hawikom taktak cu a in pe kho lo, Rian ṭuan piaktu Sinum cu a in hlanpiak khawh, sihmansehlaw zumh awk tlak sinak cu a in cawkpiak kho lo, Nomhnak cu a in pek khawh, sihmansehlaw Daihnak le Lomhnak cu a in pe kho lo,“ arak ti.\nCun Edward Bok zong nih hiti hin arak ti fawn, „Minung hi Changreu lawngin kan nung kho lo. Phaisa hun ingeih luaimaihna, Nawl ngeihnak tampi hun ngeihhna hi kan nun nakah hin a biapi bikmi an si lo. Nunnak timi hi, hi thilhna pinah ahin asi hi thil a tlolhmi nicun Nunnak chungin a biapi bikmi atlolh, cucu midang ca ṭhathnem asi,“ ati.


Ruahchannak a um ti lo khan si cang Hi state ahhin Trump nih teinak a hmuh lo ahcun a sung ruangamng cang lai – Chin World News Evening\nUS thimnak kong he pehtlai in thawngpang dang rak rel chih: GOOD MORNING-US Presidential Election Results cu theih lai kan i ngaih tuk cang nain State 6 vote thlakmi an rel thlu rih lo caah an pahnih in ka tei/sung ti an phuang ngam veve rih lo. Vawleicung pumpi lungawṭom in an kan chiah ko.\nAtu tiang vote an rel khawh cangmi ahcun Biden nih seat 238 a hmuh i Trump nih seat 213 a hmuh. State pa 7 ah Seat 86 cuh ding a taang rih. Khawi, van zoh/tuak tuah hna usih, aho nih dah tei lai. Neveda (seat 6), Wisconsin (seat 10), le Michigan (seat 16) ah hin Biden nih hei tei sual seh law Biden nih seat 270 bak a hmuh hnga i a tei hnga. Nain, Michigan le Wisconsin ah a tei zumh a si lo.\nGeorgia (seat 16), Pennsylvania (seat 20), Alaska (seat 3) le N Carolina (seat 15) hi cu Trump nih a tei zumh a si i a tei ahcun Trump nih seat 357 hi a hmuh hnga i a sung hnga. Cucaah, state pa 3; Michigan, Wisconsin le Pennsylvania i tamdeuh a ngahmi poh hi teitu ding cu si te dawh an si ko. Atu dirhmun in cun Biden nih Michigan le Wisconsin ah hin a tei hrimhrim a hau. A tei lo ahcun raltuknak puai a dih si ko.\nA donghnak ah, Biden nih Wisconsin le Michigan hi a tei hrimhtim hau. Wisconsin ah cun a tei khawh men. Nain, Michigan ah a tei ka zum lo i Pu TRUMP nih kum 4 cu an duh zong duh lo zong ah a mongh rih ko hna lai tiin coffee kai dang. A dih. Source: The Chin Voice (Vanceuuk Khenglot)\nTrump a lungrethei cang-A Caṭial cu a khuaruahhar ngai a si a lungrethei taktak cang ko hih!


Trump nih Dressing Room ah a ka Tuaitam a timi Nu cu Trump nih fak tak tak in a leh – Salai Kawltu\nJune 25, 2019 salaikawltu World News\nUS President Donald Trump nih a ka tuaitam tiah catialtu columnist E.Jean Carroll nih a chimmi thawng hi tulio a laar ngai ngai. US President pi hi a minchiatnak ding lawng nu phunkip nih an kawl ti cu si law kan palh lem lai lo.\nE. Jean Carroll hi catialthiam news hna i catial tawnmi nu a si. Donald Trump nih a ka tuaitam tiah fakpi in Trump minchiatnak ding bia a chim. Hi kong he pehtlaiin Donald Trump nih fak tak tak in lehnak a tuah.\nJean Carroll nih a chim ning ah Trump nih hin 1990 kum hrawng khan ah New York Department dawr (Store) ah a ka tuaitam tiah a chim. Trump nih dawr i angki thlennak Dressing room vampang /wall ah a ka nam, a bawngbi zip tiang a phoih i a ka tlaihhrem tiah a chim. Cun ka cung ah hram hram in a ka a nok, cun dawr cun ka zam tiah a chim.\nHi sual puhnak kong hi Jean Carroll nih kan hnuzarh friday khan New York Magazine ah a langhter. Hi kong he pehtlaiin Donald Trump nih fak ngai in lehnak a tuah. Trump nih cun ,‘ A lih lawng te a si. Upatnak he bia ka chim lai.\nA pakhatnak ah Ka uar phun le ka kom duh phun a si lo. Pahnihnak ah Hi thil hi a cang bal lo tiah fak ngai in lehnak a tuah. Carroll hi a tu ah kum 75 upa a si cang. Atu ah hin cauk thar What Do We Need Men For? A Modest Proposal timi cauk a chuah i hi cauk ah hin a konglam tampi a langhter. Hi sualpuhnak hi Donald Trump nih cun a cohlang lo i lehnak tiang fak ngai i a tuah hi a si.\nPrevious Post:Australia Laimi caah Thawngpang Tha Tak Tak\nNext Post:Thailand Hngakchia pawl Documentary Movie Thar a Chuak Cang


Hakha Vawlei Hmun Kong Ah Pu Mang Nawl Le Pu Siang Hmung Hraam Thawng - THE CHINLAND POST\nHakha Vawlei Hmun Kong Ah Pu Mang Nawl Le Pu Siang Hmung Hraam Thawng\nSalai Elvis| 2019 January 27| Chin ramkulh cozah nih tawlrelmi Hakha khuachung sersiamnak le inn hmun cawhmi kongah Pu Mang Nawl le Pu Siang Hmung nih an lungfahnak an chimmi hraam thawng cu a tanglei bantuk in a si.\nHakha khua cu cozah nih Chinram khualipi a pek hnu in Chin Oo Sii ah cozah umnak inn an sak duh caah 1964 lio hrawng ah cozah nih pupa hna sin ah cozah inn sak kan duh tiah an rak hal hna caah an rak pek ko hna. Chin Oo Sii hrawng ah a rak ummi pupa hna cu cozah nawl le duhning in an inn an rak thial ko hna.1976 lio zong ah pupa hna sin ah cozah nih golf tual ser kan duh an ti caah pupa hna sin ah an rak hal i an rak pek ko hna. Atulio a cozah nih pupa ram vawlei ah hmunhma an duh ning paoh in vawlei lak an duh. Ramngeitu rak kan chim hna seh law Hakha thanchonak ding ah vawlei kan sian tuk ko. Ram ngei cu minung 100 hrawnglawng an si i Hakha mipi inn ngei lo cu minung 5000 an si. Cozah an kan dirkamh ko lai ti NLD cozah nih an ruah caah ram ngei pawl duh paoh in an kan tuahnak hi a si tiah January 25 chun Hakha lothlo phu in lamzawhtu hna nih an chim.\nPu Mang Nawl: Ekah 600 chungah leikuang, Ngakhur ngeimi ka si. Mah vawlei khi ka pa nih pupa ram sinah a rak hal mi a si. Mah hlan zongah a tu cinthlaknak dum tha pi zong khi an chuh, an chuh hnu ah Na-la-ka nih Congpaseh ah an pek. Leikuang ekah 11, nga kaan ekah 1.45 kan ngeihmi cu chimhruahnak um lo in Pu Ral Kham nih Set-kyi in a cawhter dih hna i leikuang le Ngakhuar vialte a rawk dih. Inn hmun zong na (cuu-caw) Lei kuang le Ngan kaan zong a um lo a ti. Vawlei an chilh dih cang ah cun zei cu dah a um ti reng hnga. Na cuu-caw a ka ti mi ah a mah nih maw a cuu-caw, kei mah nih dah ka cuu-caw.\nKanmah vawlei a si caah inn zong kan sak khawh pin ah cinthlak mi zong a phunphun kan cin. Ka vawlei kongah tet-te felfai te ka kut cungah a um dih. Mee-sa-zin zung le Kung-myint-lay-za nih tuahpiak mi minthut zong ka ngei. Ka pa nih a rak cinmi dum chungah Rua kung, Banhla, Memu kung zong kan cin. Hakha mirum Chum Ling zong nih a tu le tu a hrawh. Mifir (damiah-taih) bantuk in an kan tuah. Hi kong ah a rannak in rak kan tawlrelpiak hna seh ti chim ka duh.\nPu Siang Hmung: Laimi nih Kawl vawlei kan chut bal hna lo. Kawl cozah tu nih an kan chuh khi a si. Kanmah vawlei inn te ah a ummi kan si ko. Kan vawlei chuh in lam an sermi cung zong ah inn sak awk a tha hrim lo. Cozah nih kan vawlei cung ah zuarnak nawl an ngei hrim lo. An nu vawlei a silo, an pa vawlei a silo. Pupa ram ah an duh ningin an tuahkho lo.\nPu Siang Hmung\nAcunglei langhter mi hna cu January 25 ni duhlonak lam zawh dih hnu ah vawlei hmun chuh a tongmi hna nih Media sinah chimphuannak an tuahmi a si. (The Chinland Post fb live thlahmi ah zoh le ngaih than khawh an si)\nPrevious Hakha Vawlei Hmun Kong Ah Pu Biak Peng Hraam Thawng\nNext Tukum Hakha Chin Miphun Ni Khuangcawi Cu Senthang Nih Tuanvo An Laak Lai


Genesis 19 (Genesis 19)\nSodom Khuami An Sualning\n1Zanlei sang ah vancungmi pahnih kha Sodom khua chung i an va luh tikah, Lot cu mi an i ton tawnnak hauka hramah khan a rak ṭhu. A hmuh hna cangka a tho zau i annih kha a rak don hna. An hmaiah cun a kun i, 2“Ka bawipale hna, nan salpa inn ah ra lut tuah u law ka tlung tuah u. Nan ke kha i ṭawl u law tuzan cu riak u. Thaizing ah nan tho lai i nan kal duhnak ah cun nan kal chin te lai,” a ti hna. Sihmanhsehlaw annih nih, “A si lo, khualai ah hin kan riak ko lai,” tiah an leh. 3Sihmanhsehlaw a nawl lengmang hna i a donghnak ah a inn ah cun an kal. Lot nih cun changreu kha a ser i rawl thaw ngai a serpiak hna i annih nih an ei.\n4Khual cu an ih hlanah, Sodom khuami pa nih khan inn cu an rak kulh. Khuachung mipa vialte cu a no he a tar he an tling dih. 5Lot cu an vun auh i, “Na inn i a riakmi pahnih hna kha khuazei ah dah an si? Hun chuahter hna law kan rak ihpi hna lai,” an ti. *19.5-8: Biac 19:22-24\n6Lot cu lengah a va chuak i innka cu a khar. 7Annih cu a thawh hna i, “Ka duate le, zei kan ti hnga, hi bantuk ṭhat lonak cu tuah sawh hlah u! 8Zohhmanh u, pa a hngal rih lomi fanu ngaknu pahnih ka ngei hna. Annih tu hi rak chuahpi hna ning law nan duh paoh in nan rak tuah hna lai. Sihmanhsehlaw hi khual hi cu zeitin hmanh in ti hna hlah u, ka inn chung i a ummi ka khual an si i ka huhphenh hna hrimhrim awk a si,” a ti.\n9Sihmanhsehlaw annih nih an thawh i, “Kan kian, a nang ramdangmi hi i thlak hlah, nangmah nih hin maw cutin tuah u khatin tuah u na hei kan ti. Kan kian, cu lo ahcun anmah nak fak in kan in tongh sual lai,” an ti. Lot cu an en i innka kha baoh awkah an hei fuh. 10Asinain, inn chunglei i a ummi mi pahnih nih khan Lot cu inn chungah khan an hun hnuh i innka cu an khar. 11Cun lenglei i a ummi vialte kha an mit an cawtter hna i cucaah innka kha an hmu kho lo. *19.11: 2Sia 6:18\nLot Cu Sodom In A Zaam\n12Mi pahnih nih khan Lot cu an thawh i, “Hika ah hin midang na ngei ti hna maw? Na fapa hna le na fanu hna le khua chung i na mi a simi hna paohpaoh kha i chuahpi hna law hika hmun hin chuak u, 13zeicahtiah hi hmun hi kan hrawh cang lai. Hi mi hna an thangchiatnak hi Bawipa nih a theih cang i Sodom khua hi hrawh awkah a kan thlah cang,” an ti. 14Cun Lot cu a va chuak i a fanule a ṭhitu hna ding pawl kha, “Khulrang in hika hmun hi chuahtak u, hi hmun hi Bawipa nih a hrawh lai,” a ti hna. Sihmanhsehlaw aa capo tiah an ruah.\n15Khua a hung dei tikah vancungmi nih khan Lot cu an hnawh i, “I hnawh tuah! Na nupi le na fanu pahnih kha i lak hna law chuak u. Cu ti nan chuah ahcun khua a rawh tikah nan thi lai lo,” an ti. 16Asinain Lot cu aa nuainai i sihmanhsehlaw Bawipa nih khan a cungah zaangfahnak kha a ngeih caah, mi nih khan amah cu le a nupi le a fanu pahnih hna cu an kut in an hnuh hna i khua lengah an chuahpi hna i cuka ah cun an kaltak hna. *19.16: 2Pet 2:7 17Cun khua chungin an chuahpi dih hna hnuah khan vancungmi pakhat nih cun aa thawh i, “Nan nun nakhnga tli u! Hnulei zoh hlah u, nelrawn chungah dircon hlah u. Tlang ah tli u law nan thi lai lo,” a ti hna. 18Sihmanhsehlaw Lot nih a leh i, “ Bawipa, cucu a si kho lo. 19Zohhmanh, ka cungah zaangfahnak nganpi na tuah cang i ka nunnak na ka khamh hi na ka zaangfah ruangah cun a si ko. Tlang cu an hla tuk i ka phak hlanah rawhnak nih khan a ka cil lai i ka thi lai. 20Cucaah cun khi khua hmete khi na hmu maw? A nai i ka phak khawh lai. Cucaah khika ah khin ka kalter, hmun hmete men a si ko kha na hmuh ko i khika ah ka nunnak kha a him ko lai,” a ti. 21Anih nih aa thawh i, “Cucu ka hna a tla; khi khua cu ka hrawk lai lo. 22I hnawh! A tlik in tli! Khika na phak hlanah cun zeihmanh ka tuah kho lo,” a ti. Lot nih khan cu khua cu khua hmete a ti caah a min ah Zoar sak a si.\nSodom le Gomorrah Rawhnak\n23Ni a chuah ah khin Lot cu Zoar a phan ve; 24 Bawipa nih Sodom le Gomorrah cungah cun kat mei kha a surter i *19.24-25: Mat 10:15; 11:23-24; Luk 10:12; 17:29; 2Pet 2:6; Jud 7 25 Bawipa nih cun cu khua pahnih hna le cu nelrawn a dihlak le khuapi chung i a ummi vialte hna le ram chung i a khomi thil vialte hna cu a hrawh dih hna. 26Lot nupi cu hnulei aa mer i cite tung ah a cang. *19.26: Luk 17:32\n27A thaizing zingkate ah Abraham cu Bawipa hmai i a dirnak hmun ah khan khulrang in a va kal. 28Sodom le Gomorrah le nelrawn cu a vun cuanh hna i, somei nganpi chung i meikhu a chuah hluahmah bantuk khin, vawlei cun meikhu cu a tho. 29Asinain Pathian nih nelrawn chung ummi khua kha a hrawh hna tikah Abraham kha a philh lo i Lot kha himnak hmun ah a zamter.\nMoab Mi Hna le Ammon Mi Hna An Chuahkehnak\n30Lot cu Zoar i um kha a ngamh lo caah a fanu pahnih hna he khan tlang ah an i thawn i cuka ah cun lungkua chungah an um. 31A fanu upa deuh nih khan ngakchia deuh cu a thawh i, “Kan pa hi a tar cang i a ningcang in fa kan ngeih khawhnak dingah vawlei cungah hin ahohmanh vat awk pa an um ti lo. 32Cucaah cun, ra law, zu kan ritter lai i kan ihpi lai i amah thawng cun fa kan ngei lai,” a ti. 33Cu zan ah cun zu cu an dinh i a fanu upa deuh nih khan a ihpi, sihmanhsehlaw a rit tuk caah cucu a hngal lo. 34A thaizing ah upa u nih khan ngakchia u cu a thawh i, “Zahan ah khan kan pa cu ka ihpi cang; tu zan ah hin ritter rih u sih law ka tuah bantuk khan nang nih va tuah ve. Cun kan pahnih in kan pa thawngin tefa kan ngei veve lai,” a ti. 35Cucaah cu zan ah cun zu cu an ritter ṭhan i a ngakchia deuh nih khan a ihpi ve. Cu zan zong cu a rit tuk caah cucu a hngal lo. 36Cuticun Lot fanu pahnih hna cu an pa thawngin fa an pawi. 37A upa deuh nih khan fapa a hrin in a min ah Moab a sak. Amah cu atu Moab mi a hringsortu hna hi a si. 38A ngakchia deuh zong nih khan fapa a hrin ve i a min ah Ben-ammi a sak. Amah cu atu Ammon mi a hringsortu hna hi a si.


Ram Pumpi CDM An Tuah Lio Ah Chinram Cozah Rianttuantu Nan Hna Nan I Chet Rih Ko Lai Maw? – Chin World News Evening\nFebruary 9, 2021 February 9, 2021 Salai Van Chin News\nDavid C. Thawng: Ram pumpi CDM an tuah lio ah kannih lairam kan dai ngai ko. Ngandamnak zung lawng nih zung kai loin an um ngam atu tiang ah. Zung dang cu CDM an tuah rih lo tiin theih a si. Thla khat thla hnih nihlawh sung tih ah maw chanchung ralkap sal si kan i thim ko hnga? Kan caholh, nunphung, biaknak le miphun sinak tlau seh tiah a chan chan in an rak kan uktu ralkap cozah cu rian sungh ttih ruah ah kan daih ko ahcun ttihnak sal ah kan tang cang tinak a si.\nKhua nu khua pa nih dirpi ding an si ko lo maw? Cawlcangh caan a si. Tuanbia nih an in zoh ko hna. Nan fale nih an in zoh ko hna. Ramleng um nan unau nih kan in cuanh ko hna. Nan tuah lo ahcun zeitindah kan in bawmh hna lai. Bawipa bochan in le lungrual tein dinlonak cu rak doh ko u. CivilDisobedience MyanmarChallenge -chincdm-SaveMyammar-democracyfor myanmar\nRelchih: Yangon lam zawh kan i thawh hlan ah ‘covid zawtnak kan ngah kho, thong kan tla kho, meithal in kah kan tong kho, kan thi kho’ timi kan thei cia dih ko. Nain cu vialte nakin ralkap uknak a letza in tih a nung deuh, kan techin fapar ca tiang ah tih a nung ti kan theih caah hmurka raldoh kan i thawh cio hi a si.\nCozah zung le bank riantuannak ai hel kho ti lo ahcun ralkap uknak aa cawl kho ti lai lo, a tlu colh lai. Kan lung ai rual i pumpak cio kan i tel ko ahcun Min Aung Hlaing tham cu kan tei colh ko lai, atu hmanh khi ‘kai chuah sual cikcek cang hi ta’ tiin ai ther len cang ko lai. By Salai Lungthli Tum\nMin Aung Hlaing Hi Fawi Tein Kan Tei Khawh Mi Si


Zualko : Thantlang Ralzaam Pu Lai Nawl Mizoram ah a Nunnak a Liam – Onlinenungak\nThantlang khua in Mizoram ah chungkhar he a zaammi Pu Lai Nawl (Uk Peng Pa) cu nihin ah COVID-19 zawtnak in Aizawl lei an kalpinak lampi ah a nunnak a liam, tiah thawng kan theih. Zawtnak thlopbul ding in Saiha in Aizawl lei an kalpinak lampi ah an nunnak a liam i, Saiha lei ah an kirpi tthan.\nUk Peng pa te chungkhar hi Thantlang, Seihpyozi sang ah a ummi an si. September 22 zong ah khan Thantlang peng ralzaam a simi Pu Tum Sang (kum 60) cu Kal zawtnak in Serchip sizung ah a nunnak a rak liam ve. The Chin Journal\nThawngpang dang rechap : Khrihfa Aa Ti Mi Hna Nih Kan Lungput Pahnih !! Zu ding mi cu an rum zongah zeite ah kan rel hna lo


Brandon Vera nih atu nai teah ca a tial thar mi cu Aungla Nsang le a Fans pawl caah cun ngaihchiat tak tak a si cang – FIAKFAIROCK\nBrandon Vera nih atu nai teah ca a tial thar mi cu Aungla Nsang le a Fans pawl caah cun ngaihchiat tak tak a si cang\nBrandon Vera nih tuzing ah amah pumpak in a hman mi social media pakhat ah ca a tial mi cu Aungla Nsang Le a Fans pawl caah cun ngaihchiat tak tak khi a si ko. Brandon Vera hi hi tluk in maw amah le mah zumh ngamnak a ngeih timi zong a langhter chih ngai. Cu pinah AungLa Nsang hrimhrim zong tei cia mi minung ah a ruah colh cang rua ti awk in um. Pasal an phomh ta hmasa lai i pei a fiang te lai cu. A donhnak ah Brandon Vera nih a catial mi pawl cu um te lai.\nBrandon Vera “The Truth” Vera tiah mipi nih thei ning a si. Brandon Vera hi ONE Heavyweight World Title belt a ngah cang mi a si. Brandon Vera cu atu tiangah hin aho hman nih an tei kho bak ve lo mi vuak thiam ngai pakhat a si. Zei ruangah dah hi tluk in Brandon Vera vuak a thiam hnga tiah mipi an khua ruah a har dih. Brandon Vera hi sianginn arak kai lio cathiam ngai a si. Zuamnak lungthin tak he a tuah mi thil kip ah hmai anor chih ngam mi arak si.\nBrandon Vera hi Filipino-American a si hi atu tangah One Champion ah Aung La ” The Burmese Python” Nsang he Light heavyweight belt cu One Century part 2 an i thong cang lai. Ani thla a tling cuahmah cang. An pahnih in Brandon vera le Aung La Nsang hna hi an credits a tha veve mi an si caah mipi nih zoh an duh khun hna. A nuam tak tak ko lai tiah ticket cawk tu mipi tampi nih cun an chim cang.\nBrandon Vera hi sianginn arak kai lai ah cathiam ngai arak si. Sianginn arak kai lio zongah full scholarship arak hmuh ko nain sianginn rak peh duh lem loin USA ralkap Air force tu a rak lut. USA ralkap arak tuan lio ahhin traning tete arak tuah nak ahhin pathawng ngai a rak si kha a hawi le zong nih an rak thei. USA ralkap arak si lio zongah Olpmpic Traning Center, Colorado ah caan tling in traning arak kai bal cang.\nBrandon Vera nih khua arak ruah mi cu mi sawh sawh si peng ding in nun cu thil fawi a si lo ti kha fiang tein arak theih. Cu ruangah har tak tak in Gym a rak lak, a hawi le biatak tein training an tuah. Cu hnu ah atu lio a rian lei ahhin a lut nak hi a si. A bik in ralkap arak a si lio ah training fak tuk in a rak tuah mi nih nihin ni tiang confedent ngei bu tein a rian ah tlamtling tein a kal kho peng nak hi a si.\nBrandon Vera nih tuzing bak ah a facebook timeline ah catlang khat tein a tial mi um. Ka fans pawl hi tin kan thawng kan thanh duh hna. Tuzan cu hmunkhat teah kan lam tti hna lai. Kan i nuam tti hna lai ti bak in thawng thanhnak a tuah ngam cang ko hih.\nNizaan Ah Live An Van I Thlahnak Zoh An Dawh Hringhran Ko (+Video)\nKawlram Actress Chue lay Nih Benjamin Sum Le Esther A Support Nak Hna Kong A Chim (+Video)\nNaw Say Say Htoo Ruangah Myanmar Idol Season 4 Hlazak Zuamnak Ah Thil A Cang Ding Cu\nMyanmar Idol A Rak Si Bal Cang Mi Nilen Nih Benjamin A Aw Kongah A Chim Mi (+Video)


Zeiruangah thil man nan tial chih lo?(By Aidii Collections) – Myanmar Chin\nZeiruangah thil man nan tial chih lo?(By Aidii Collections)\nZeiruangah thil man nan tial chih lo?\nAidii kan riantuannak ah mi tampi nih akan hal mi bia asi. Ciamman te in leh a ahauh caah caan lak deuh in ka hun tial lai. Kan mah caah cun pakhat ciocio page message in a man leh nak in thil man tial chih in tar hi rian hna a thiang tuk pin ah afawi deuh tuk ve ko. Asinain ma tin kan tuah khawh lo nak aruang tampi an rak um i mah lak ah a biapi ngai mi a ruang (3) in ka rak langhter lai.\n#1nk cu a fiang ngai ko. Kan thil hi Kawlram le Ramdang a man an ilo hna lo. Ramdang cu nan theih bang in shipping fees tuak chih a hauh tik ah thil a zun a tam le a tlawm in a man aa dan pin ah ram khat le ramkhat zong a man aa lo kho lo.\n#2nk ah thil hi tampi kan chuah khawh lo caah a tu lio cu a man hi kan fix khawh rih lo mi zong an tam ngai rih. Bianabia ah ready to wear pawl hi vawikhat chuah ah tam deuh in kan chuah khawh cun cost (thil chuah ding ah a dih ding) a tlawm deuh lai i a man zong a tu nak in a tlawm deuh te lai. A tu cu design test cuahmah lio, production le logistic lei ah covid-19 ruang he kawlram a si ruang he, phaisa (investment) kan ngeih lo ruang he ti in tlamtlin lo nak tete a tam caah tampi kan chuah kho rih lo.\n#3nk ah kan thil copy a tuah tu pawl nih hin kan thil man an icawn caah asi.\nMah ka zawn ah hin caan lak deuh in hun hrilhfianh ta ka duh ko. Kan nih thil cu kut-tah bak te an si i thil zun tampi kan chuah kho lo ti cu kan chim lengmang cang ko caah a fiang ngai cang ko lai. Thiamsin tah pawl cu chikhat ah zun tampi a chuak kho. Kuttah le thiamsin zeitluk in aa dan tiah nan ruah khawh ding ah tlawmpal chim ta ka duh. Thawi a tling mi hnitial/kor/puan oneset ah hin kut tah in thla 3 a rauh lio ah thiamsin in cun zarh 2, zarh 3, atambik thla khat ah aa lim kho. Thiamsin cu thawitenh kha minung pahnih in ibawmh khawh a si i pahnih nih an tah cun zarhkhat hmanh in aa lim kho. Thawitenh lo hni/puan/kor (a tu post he ka tar mi hmanthlak bantuk) ni 14 hrawng kan tah lio ah thiamsin in cun ni 3 lawng tah asi.\nMa ti’n a caan pek mi aa dan tuk caah Cost (thil zunkhat a chuak ding caah a dih mi) aa dang tuk ve. Asi nain pricing (thilzuar man) tuak tik ah thiamsin tak hna cu a sining te in aman khiah lo in kan mah kut-tah thil man zoh in aman an ikhiah. Kan mahnak in a man a tlawm deuh cun a za tiah an ti i a ningcang lo in thil man an hauh tawn. Rian pakhat caah confidencial information (aleng mi theih ter lo ding) pawl a si nain chim a herh cang ko tiah ka ruah caah tlamtling deuh in ka hun chim lai.\nAbianabia ah 2014 Aidii kan thawk ka ah Hnitial thawitenh lo design (mah post ah hmanthlak tar mi) pawl in kan rak chuah. Mah lio ah kawlram chung Aidii thilman kan hauh mi cu onest ah 80,000 Kyats a rak si. Tah man kan pek mi hi oneset ah 35,000 – 40,000 a rak si. Tahman pin ah La man le adangdang thil a chuahnak ding ah a dih mi kan tuak chih tik ah cun thil zunkhat ah 80,000 kan hauh mi kha a miak a um lo tluk in asi.\nArauh hlan ah thiamsin copy arak chuak i oneset zunkhat ah 60,000 in an rak zuar hmasa. A rak icawk mi nih nan hngalh bik ko lai. Mah lio caan ah Kalay i thiamsin tah man cu oneset ah 5,000 – 7,000 hrawng lawng arak si. Tuak ko u law cost a za te a dih ding ah zunkhat ah ahleihluak in tuak hmanh ah 20,000 pin a si kho lo i, 60,000 in an zuar mi cu profit margin (amiak) zeizah dah an lak? Cu pin ah an nih cu la kha voikhat lak ah tampi in an lak khawh caah kan mah nak in man fawi deuh in an cawk khawh rih lai cu mu.\nMahnak in a fian deuh ding ah a tu 2020 ah cun mah 60,000 in an rak zuar mi design thiamthiam kha thiamsin tah thil pawl cu 15,000-25,000 hrawng in an zuar cang. Thil sining tuak ah cun la man hi 2014 nak in 2020 ah a kai deuh. Asinain thil man ah 60,000 in 25,000 tiang zeiruang ah dah a man an thumh khawh? Mah khan cun thiamsin tah pawl i a miak an lak ning a fiang ngaingai ko lai. (Thawitenh lo design kha a man fawi bik a si caah bianabia ah ka lak).\nZiah mahtluk cun aman an hauh khawh kun? Afiang tuk mi cu kan design kha mipi nih nan kan cohlan ruang ah asi ko. Asinain design a chuahtu Aidii i kuttah thil pawl cu a man fak tuk tiah nan ruah ruang ah kan mah nak in a let in quality aa dang ko nain a man aa dang tuk lo mi (kannak in tlawmte a fawi deuh mi) thiamsin tah pawl tu kha nan fuhpanh deuh mi cu asi.\nKan mah Aidii thiamrun zong tukum chung cun thiamsin in thil chuah ding kan itimh cuahmah lio asi. Covid-19 nih a kan khen ruang ah kan tlamtlinh kho rih lo. Thiamsin thil kan chuah khawh hlan ah kan thil pawl copy tamtuk a chuah mi hi kan mah nih kan chuah khawh lo caah asi ko ti in kan rak ruah peng ko. Asinain a cung i ka chim bantuk in kan design kha mipi nih na kan cohlan caah a sining pinlei in aman ah amiak an in hauh mi te kha ka lung ah a ka doh pah mi cu asi. Ka chim duhnak na kan theihthiam piak lai tiah kai ruahchan.\nMah ruang cun kan thil man kan tial paoh ah hin copy nih khan kan thilman tluk te in an ihauh lengmang caah khan aman kan tial chih khawh tawn lo mi kha asi.\nZeiruang ah thil man nan tial chih lo? Ti mi biahalnak hi rian tuan kan thawk ka te in nihin tiang hal kan tong lengmang. Biahalnak tuah hi a fawi tuk ko nain leh ding ah a cung i thilsining vialte kha zohchunh/tahchunh in chim ding ah kum 6 tiang a caan kan pek a herh.\nA dang biahalnak, ruahnak cheuhnak pawl fiang te in kan in leh khawh rih lo mi hna tampi a um rih. Kan lung ah kan ichiah peng ko. Aidii cu chikhat ca ah kan tuan mi rian a si lo caah lungsau thinfual te in na kan hngah ve nak lai upatnak he kan in nawl hna.\n– Anna Biak Tha Mawi @ Aidii\nPhoto: Ko Htun Lin


Hluttaw Ah Ralkap 25% Hloh Lo Cun Pohmah 261 Remh Ding Asi Kho Lo – Chin World News Evening\nHluttaw ah ralkap 25% hloh lo cun pohmah 261 remhpiak cu cohlan khawh ding a si ve lo: Nihin Myanmar ram chung ramkheel thuk deuh in a bih mi hna nih an hmuh ning le zumh ning aa dang ngai. A bik in Tlangcung Miphun Party hna hmuh ning le NLD Party nih a hmuh ning cu aa dang taktak. Hi zawn ah hin ramkheel thuk deuh a bih kho deuh mi ram dawtnak taktak in ramkheel a bih i a tuah mi le thutden hmuhnak men in ramkheel a tuah mi Party le minung an lang pah thluahmah.\nMyanmar ramkheel hi a phun te aa dang. Cucu hluttaw ah ralkap nih thutden 25% an chuah tak duh lo mi hi a si. Anmah ralkap le USDP zong nih Hluttaw ah thutden 25% hrawh duh lo buin Federal ramkawmh an aupi mi cu hngal na ruangmang mi hlen he bak aa khat. Federal taktak cu an duh ko ah ziah Hluttaw in thutden 25% hi an chuah taktak duh lo. Federal ramkawmh sernak ding ah Ralkap 25% hi kan herh mi a si maw? Hluttaw ah ralkap 25% loin Federal ramkawmh hi ser khawh a si lo maw?\nRalkap nih thutden 25% an lak mi hi copo in an lak mi a si lo. Thutden an duhnak men a si lo. Phunghram kha fawite in remh khawh lo ding in riantuan an duh caah hramhram in thutden an lak mi a si. Mipi an dawt hna le hmazah ahcun hramhram in thutden lak loin Election kal ning tal in kal hna sehlaw, mipi nih an thim hna ahcun ruah awk ngai a si ko. Hramhram in thutden an lak mi nih a langhter mi cu, ralkap nawl ngeihnak thumh an duh lo le federal ramkawmh ser an duh lo ti alanghter ko. Mah tein Chief Minister thim khawhnak phunghram pomah 261 vial remh duh tung iHluttaw in chuah vial an duh lo mi cu nawl ngaihnak pek loin min pek lawng a si. A min nak in nawl ngaihnak kha biapi deuh a si.\nUSDP nih hi pohmah 261 remh a duhnak zong hi purh dah pah khawh a si ko. Mipi thinlung a lak khawh ti lo, NLD a tei kho ding a si fawn lo caah Tlangcung mi hna sin ah hi Pohmah 261 hmang in ramkheel an rak tuah mi a si. Anmah nih Cozah ser hna sehlaw hi pohmah 261 cu a remh lai nain nawl ngaihnak a pe siang lai lo. Cucu hluttaw ah ralkap 25% hrawh lo ding an dirpi mi nih a langhter ko. Hi kong ah dohkalh tu Miphun Party nih Hluutaw ah ralkap 25% hrawh lo ahcun election hmanh hi nan duh ding a si lo. NLD nih Federal ramkawmh ser a duh le duh lo cu ralkap 25% hi hrawh siseh law a fiang ko lai.\nMiphun Party nih Huttaw ah ralkap thutden 25% hrawh lo in Federal ser ding an aupi mi cu zumh awk a tha bak lo. Federal biafang in thutden hmuh aa zuam mi tu an si. Cucaah Chin Miphun nih kan hngalh awk asi mi cu, Hi Chief Minister mahte i thim khawh nakding phunghram pohmah 261 hi aa kan remh piak zong ah Hluttaw ah ralkap 25% hrawh an duh lo ahcun poh 261 cu cohlan ve ding a si lo. Hluttaw in ralkap 25% hrawh ding biapi ah chia tung lo in pohmah 261 remh ding hoih in ramkheel a tuah mi hna cu thutden duh nak men in ramkheel a tuah mi a si ti kha zumh lo awk bak an tha lo. Ref: The Voice Of Democracy


Ralbawi Saw Maung nih cozah a pawnchuah ni, tuni | THE CHIN EXPRESS\nRalbawi Saw Maung nih cozah a pawnchuah ni, tuni\nLiamcia kum 31 lio, tuni bantuk September 18 ahhin Myanmar ralkap bawizik Saw Maung nih phungninglo in cozah a pawnchuah.\nKum 1988 ah democracy a duhtu siangngakchia pawl nih Yangon le Mandalay lam khat in sandah an piah. Sandah an piah hnu thla 1 le ni 10 bakah ralkap bawizik Saw Maung nih cozah a pawnchuah.\nSaw Maung nih cozah TV le radio in “ram pumpi buainak daihter dingin ralkap nih uknak kan lak cang…” tiah ram pumpi ah thawng a thanh. Ralkap i cernak hla zong chun nitlak an rak chuah.\nBurma Socialist Program Party (BSPP) acozah cu Ralbawi Saw Maung nih a hrawh i State Law and Order Restoration Council (SLORC) in a satthu. BSPP cu sandah piahtu pawl thisen chuak dihlak in a rak tuahtu ralbawi hlun U Ne Win nih a rak dirhmi asi.\nRalbawi Saw Maung hruaimi SLORC acozah nih hin kum 1990 ah thimnak voi tampi a rak tuah i NLD party nih mincimh tei bakin a rak tei nain uknak a pe duh lo.\nRalbawi Saw Maung nih cozah a pawnchuah kum 3 hnu ah, Ralbawi Than Shwe nih uknak a lak i ram cu kum 19 chung a uk. Mah lio ahhin, democracy ngah hnu zongah ralkap uknak a ngeihter peng ding 2008 Phunghram an rak ser.\n2008 Phunghram in ralkap nih ram kan uk khawh peng cang lai ti an zumh hnu, kum 2010 ah thimnak a tuah i ralkap ramkhel party USDP nih teinak a hmuh. NLD nih ‘vote nan relmi a dik lo’ tiin an rak soisel len.\n2015 ah avoi 2nk thimnak an tuah tthan i Daw Aung San Suu Kyi hruaimi NLD party nih teinak a hmuh. NLD nih kum 4 chung hrawng cozah a tlaih cang nain 2008 Phunghram remh dingin ralkap lung a tong kho rih lo.


Daihnak le Lawmhnak Hmuh Khawhnak Lam Hngalh Chap Awkah i Zuam\nAtu an i ruahmi a ṭha tukmi kong hna kha Pa Lian le Sui Sui nih tam deuh in an hngalh khawh nakhnga amah le Par Ku nih lunglawm tein bawmh an duh hna kha Sang Sang nih a chimh hna. Baibal Cawnpiakmi Taktak Cu Zeidah A Si? timi cauk kha a hmuhsak hna.\nPa Lian le Sui Sui nih mah cauk kha an zoh tikah hngalh an rak duh zungzalmi a kong tampi kha a chung ummi hna timi ah an hmuh. Sang Sang nih mah cauk ah hngalh duh awk ngai a simi kong tampi a um tiah a chimh hna. Hitin a chim:\n“I ruah hngami kong hna a langhtermi biahalnak in ṭhen khat cio kha a hramthawk a si. Cun ‘Baibal Cawnpiakmi’ tiah biatlang a ngeimi rinli kulh in donghter a si. Mah ah i ruahmi ṭhen i a biapimi kong hna kha a tawinak in le mah kong he aa tlaimi Baibal cang hna kha langhter a si. Mah cauk ah fimnak a pemi hmanthlak tampi aa tel i a konglam hna kha fawi tein rel khawh awk le hngalhthiam khawh awk phun in ṭial a si.”\nMah cauk kha Pa Lian le Sui Sui nih rel lai an i ngaih tuk. Sang Sang nih a chimhmi hna kong vialte cu mang menmen lawng a si lo ti kha an i fian nakhnga an cawn ṭhan ding caan kha an i ngaih. Daihnak le lawmhnak hmuh khawhnak lam an hmuh khawh nakhnga lungtho tein a bawmmi hna Sang Sang le Par Ku cungah Pa Lian le Sui Sui cu an i lawm tuk.


VAWLEI CUNG RAM TTHAWNG US CU A RAK I PHUNDANG BAK KO HIH – The Chinlung Post\nVawlei cung ram tthawng US President thim ning cang phunglam an langhtermi asi. US president thimnak cu a ra laimi November ni 3 ah asi cang lai. Hi thimnak ah Republican le Democratic zong biatak tein campaign an tuah cuahmah cang hna. US thimnak ah hin party a hme deuh mi an um pah ngai ko nain party pahnih ah hin pakhat khat lengmang a tling tawnmi an si.Aliamcia kum 1792 kum thok in US President thimnak cu Kum 4 dan in tuah a si.\nState tthenkhat ah Primary Election an tuah lio ah tthenkhat caucus an tuah ve. Primary ah hin Party chungtel hna nih Secret ballot hmangin delegate an thim i state tthenkhat ahcun Party ah chungtel sinak angei lomi nih vote thlak khawh asi lo. Cun Caucus timi tu ahcun Party member hna topumhnak an tuah i vote thlak siloin delegate an thim ve tawn. Primary Election cu state le khuachung cozah hna nih an tawlrel tawnmi asi i, Caucus tucu Party nih an tawlrel tawnmi asi ve.\nAtlangpi in January thla in June thla karlak ah hin thimnak an tuah tawn. Tthenkhat state ahcun Primary le Caucus thimnak hi hmunkhat zongah an tuah.Pahnihnak ah National Convention tiah an ti.Hihi a fawinak cun Party Khawmpi or Civui ti khawh asi. Atlangpi in hihi July thla ah an tuah tawnmi asi i, Tukum tu ahcun zawtnak ruangah sunglawi in an tuah kho lo. Hihi August thla lawng ah an tuah pin ah minung zong tampi an chuak kho lo.\nTukum Republican Party in delegate thimmi hna nih minung 2550 an si.Democrat in delegate thimmi hi minung 3979 an si ve ti asi. Hi an thimmi delegate hna nih hin thimnak caan an party president siseh vice president nominee an thim tawn hna. Party National Convention ah hin official in party presidential candidate hi thanhnak an tuah tawn. Tutan zongah August ni 19 ah khan Democrats nih Joe Biden an thim i, August ni 29 ah Republican zong nih Trump an thim ve.\nPathumnak ah Campaign tuahning hi asi. Hihi atlangpi cun July thla in October thla tiang zuamnak alutmi hna cu an cawlcangh lio caan asi. State kip ah rally an tuah pin ah TV hmangin voihnih asiloah voithum tel hi zuamcawhtu hna cu debate an tuah tawn. Palinak ah General Election ti asi. Presiden thimnak hi November thla hramthok ahmasabik cawn nikhatni a vunchang cawn nihnihni ahmasabik ah tuah tawn asi.Tukum zong November nithum cawn nihnihni ah tuah asi lai.\nCun kum 18 cunglei paoh nih vote an thlak lai i, vote angeimi hna nih thimtu elector an thim hna lai. Panganak ah Electoral College ti asi. General election ah mipi hna nih vote an thlak mi hna hi President a thim dingmi Electoral College member an thim tawn hna. State kip hna cu a minung tlawmtam zoh in member an ngeihmi zat ai dan caah elector an ngeih mi hi House of Representative le Senate ah anmah le state member ngeihzat he aa khat peng ti asi.Elector hna hi minung 435 an si i, hi hna pawl hi US i, state 50 chungin an thimmi hna asi.\nUS Congress ah hin upper house, senate an um hna i, hi hna pawl hi US state 50 chungin minung pahnih cio an si hna. Anmah pin ah hin District of Colombia i, elector pathum he electoral college member hi an dih lak in minung 538 an si. Hi hna pawl nih President le Vice president cu an thim tawn, Teinak hmuh dingah cun electoral vote 270 hmuh ahau ti asi.Elector thim chuahnak ah mipi vote hi Popular vote tiah an ti i, Popular vote tam deuh ahmumi hi an tling tinak asi lo.\nAliamcia kum 2016 president thimnak ah khan Democrats candidate Hillary Clinto nih khan Donald Trump cu popular vote in a rak tei ko. Asinain Trump nih electoral college vote in arak tei caah President a rak sinak kha asi.Abiapi ngaimi pakhat cu Winner Take All System an timi hi asi. Mah thil hi Maine le Nebraka state ti dahlo cu state dangah hman dih asi. Hi system a sullam cu elector atam deuhnak Party kha party dang in atling mi elector hna zong nih dirkamh hrimhrim ahaumi asi.\nTahchunnak ah California stae in elector 50 an um hnga, mipi nih an thim hna lai i elector 50 an thimmi chungah a zatceo nak tam 26 kha Republican an si ahcun a dang vialte eletor 24 nih khan Republican an dirpi cang lai.Result, a cung langhter mi electoral college nih hin tukum December ni 14 ah US President ding le Vice president ding cu an thim lai i, vote an thlak hna lai. Cu hnu ah thimnak result an thanh lai. Cun thimtlinmi president cu January ni 20 ah sinak pek an si lai. President cohlannak hi Washington DC i, US Capitol innpi ah tuah asi tawn.\nHihi January ni 20 tuah tawn asi. Asinain January ni 20 hi sunday asi ahcun January ni 21 ah tuah asi tawn.US President ttuan khawhnak dingah a hau taktak mi cu US ah a chuak mi hrimhrim asi lai. Cun US president a ttuan dingmi hna cu kum 35 hrimhrim a tling cangmi asi lai. Cun kum 14 tal US ah a um hrimhrim dingmi asi. US ah a chuak lomi US citizen asimi hna cu president caah thim khawh an si lo tiah an chim.Ref:VNL


Chin Ai-awh MP Palai Hna Sin Roca Kuat: Saya Rung Kaw – Chin World News Evening\nChin Ai-awh MP Palai Hna Sin Roca Kuat\nChinram ah university le college zeizat dah, kan ngei tikha, nu le pa, pi le pu nih an thei khawh lo, caah pung I ka langh terning, bantuk tein, hlutdaw ah, nan kan chimh piak kho hnga maw.\nChin hlutdaw 19nak meeting lio I biatung 2 lawng hna, dirh I, mipi nan kan zawmtei kha nan I hlipphuah kho nak hnga, hi tal hi, Chin hlutdaw ah, nan I ceih kho hnga maw. Khin Nyunt nih cun a um nak khualipi min zulh in min kan pe ati salam ko. Kalay _ Kabaw nelrawn le Yawram kan vulei an kan chut kha cu hnu ah chimh te ko u.\nChin pupa ram ah aum mi, University, college le institute hna kong ah an tarmi, signboard tang ah Chin State tiah, ttial chih ding in, biatung kan dirh piak u hlutdaw meeting kip ah. Chinmi cu cathiam lo kan tampi le kan sifah ruang ah kan taa asimi kan theih thiam lo.\nChin miphun ta asi ti fianter nak tehte ah Kalay University, Chin State, Computer University , Chin State, Technological University , Chin State, Government Industrial institute, Gangaw, Chin State, tiah Chin State cafang pakhat betchap ding in biatung kan derh piak u tiah Lairam dawtu MP Palai hna sin ah Chin mipi nih Agenda kan in kuat hna. Na ruah nak comments in freely rak I hrawm ve ding ah special in sawm na si ve nangzong.


Myanmar Idol Judges Nih Naw Say Say Htoo A Tla Cangmi An Kaiter(Save) Thanmi Kha An Dawt Ruang Bik Si Lo Anmah Zawnruah Deuh Bia Si – Zion Tlang Media\nMyanmar Idol Judges Nih Naw Say Say Htoo A Tla Cangmi An Kaiter(Save) Thanmi Kha An Dawt Ruang Bik Si Lo Anmah Zawnruah Deuh Bia Si\nMyanmar Idol nih a timhlamhmi Top-10 zuamnak cu zahan ah Result Show an tuah cang. Mah Top-10 chungah hin Chinmi minung pali an i tel hna. Mah hna pali hi zeitin teinak an hmu lai maw tiah chinmi dihlak nih rak cuanh cio a si. mah minung 10 chungah hin mipi vote peknak in mark pek a si caah myanmar ramchung mipi nih hodah an duhbik le hodah an duhlo bikmi a si ti a lang cang. zahan top-10 zuamnak ah minung pakhat Naw Say Say Htoo cu mipi vote a tlawm bik a hmuh caah a tla ding a si, Myanmay Idol zuamnak ah a tel kho ti ding a si ti lo. Ngeih chia in tlung hau ding a si cang.\nSihmanhsehlaw Top-10 a zuammi hna chungah Mipi nih vote thlakmi chungin vote tlawmbik a hmumi nu/pa kha Judge pawl nih voikhat cu cantha pek in save khawh an si caah Judges nih cantha an pek in Hmaizarh Top-10 zuamnak ah a zuam kho than lai. Hmaizarh zuamnak an tuahmi Top-10 zuamnak ahhin mipi vote thlakmi chungin votel tlawmbik a hmumi minung pahnih an tla cang lai. kan chinmi zong minung 4 bak an i tel ve hna.\nMyanmar Idol Judges nih Naw Say Say Htoo an kai termi hi an dawt ruang le a zawn an ruah ruang bik cu a si lo. Anmah phaisa hmuhnak ding an ruah caah an kai ter mi a si. Naw Say Say Htoo hi a tlak thai ahcun a fans pawl nih vote an paknak phaisa vialte kha an sungding mi a si caah an tlak ter duh lo bia a si. tutan ah cantha voikhat an pekmi chungah a fans nih phaisa tampi dih in vote an pek than dingmi mitthit in an kar ter sawh sawh mi men a si. Myanmar Idol hi Phaisa kawl an thiam bak. Naw Say Say Htoo Voting Number 77703 a si.\nKanmah Chinmi chung in minung pali hna cu top-10 zuamnak in teinak an hmuh dih. kan lawmhpi tuk hna. Esther Dawt Chin Sung, Tun Khun Kyaw Le Benjamin Sum nih Top-10 zuamnak in Teinak an kan hmuh piak than caah lunglawmhnak a sang chinchin. Benjamin Sum hi mipi le judges pawl nih an uar ngaimi le tha taktak in comment an pek lengmang mi pakhat a si. Esther zong cu hlan a dirhmun Top 11 zuamnak ah mipi sin in Vote tam bik in teinak a hmu tu a si caah Top-10 zuamnak tiang a rak phak mi hi a si.Tun khun Kyaw hi pa style taktak le Awtha taktak a si caah Chinmi lawng si lo in Myanmar ram pumpi tiang a hnin tu pakhat a si. Tutan Top-10 zuamnak zong ah teinak a kan hmuh piak than tik ah kan lawmhpi tuk.Teinak pe tu hi Pathian a si. kan unau Yaw Kee Bel teinak thutdenh ah thu lo in a tla dingmi minung pathum thutnak ah an thut ter. Mah Pathum chungah pakhat a tla ding a si caah kan unau Yaw Kee caah thinphan a si.\nChin pa Tun Khun Kyaw nih tuzan Myanmar Idol Season 4 Top-10 zuamnak Teinak a kan hmuh piak caah kan lawmhpi tuk, Tun Khun Kyaw hi cu hlan ahcun Chinmi nih a konglam tha in theih fian a rak si lo, Sihmanhsehlaw amah pumpak bak nih ka nu hi Chinmi a si tiah fiangte in mipi sin ah thawngthanhnak a tuah hnu in kanmah chinmi a rak si mipi nih kan theihmi a si. Amah hi muidawh le pa style taktak a si pinah Myanmar Idol chumtual a hni tu pakhat a si. Tutan Top 10 zuamnak ah Teinak a kan hmuhpiak mi cung ah kan lawmh pi tuk. Chinmi vote pe cu nan cungzong ah lawmhnak kan langter. a tangmi T0p 9 zuamnak zong ah tlamtling tein a zuam than i teinak a hmuh thannak ding ah Chinmi kan dihlak nih thazang pek le bawmh an herh.\nTutan ah top-10 Result Show ahhin a hmasa cem ah Nu pahih he an dirter hna hi Rusult hi a hmasak cem ah an phuan. Chin Pa Muidawh le Pa style taktak Tun Khun Kyaw cu Teinak an hmuhnak an phuan cu lawmhnak in a khat. Tun Khun Kyaw Fans pawl Au thawng cu khuari bang a tur ko. Tutan teinak a hmuhmi hi amah a zuamnak ruang bik le Chinmi nih thazang kan pek ca zong ah a si.Tutan Myanmar Idol Top-10 zuamnak ah a zuammi chinmi chung in Muidawh Esther Dawt Chin Sung, Yaw Kee le Benjamin Sum an si hna.\nPrevious Post:USA Ah Police Nih CNF Bawmtu Chinland Club Chungtel Pakhat An Tleih\nNext Post:Myanmar Idol Judges Nih Mipi Vote In A Tlami Naw Say Say Htoo A Fans Pawl Cu An Hloh Bak Hna


Daw Aung San Suh Kyi kong cu kawl ram chungah thawngpang lar bik a si cang; Mipi caah cun thiltha tuk mi si cang\nCoronaviorus ruangah rampi ruahnak petu Aung San Suh Kyi nih Facebook a hman “Facebook hman duhnak thinlung ka rak ngei lo. Nain a tu ahcun Covid -19 kong he pehtlaih in mipi he rianrang tein pehtlaih khawh nak ca ah ka hman nak a si” tiah Aung San Suh Kyi timi Facebnook account nih a ttial.\nHihi rampi ruahnak petu Aung San Suh Kyi i a facebook account dik a sinak kong cu president zung in biachimnak nawl a ngeitu U Zaw Hte nih Duwun sinah a fehter tiah theih a si. Capo: Innchungah i erh peng cu a um har ve rua.\nMyanmar ram chung ah COVID-19 zawtnak hrik ngei minung pathum an si cang>>>> Atu lio kan Myanmar ram lawng si loin kan vawlei pi ram kip ah a phan cuahmah mi COVID-19 zawtnak hrik ngei Myanmar ram chung ah minung 3 an si cang.\n2020 March 21 ah England ram in Myanmar ram ah vanlong he a rak tlung mi Myanmar ram mi pa pakhat cu COVID-19 zawtnak hrik an hmuh than tiah Ramkomh Ngandamnak le zaanglek zung nih Facebook cahmai ah a langhter.\nAtu zawtnak hrik an hmuh pa hi Yangon ramthen, Insein ah a um mi a si ca ah 2020 March 23 in Insein sii-inn pi lunghrinh in pumpak zohkhenhnak inn ah an chiah. 2020 March 24 ah a thi Dat-khuai-khan lei ah an kuat i Dat-khuai-khan lei nih zawtnak hrik a ngei ko tiah mipi sin ah an thanh.\nHi zawtnak hi vawlei pi huap in minung 12587 an thi cang i a thi mi lak ah Italy ram hi a thi mi an tam cem. Myanmar ram chung ah a thi mi cu an um rih lo nain zawtnak hrik a ngei tiah hmuh mi hi kanmah Chin pa telh in minung pathum an si cang. (Ref. Ministry of Health and Sport Myanmar)\nBe the first to comment on "Daw Aung San Suh Kyi kong cu kawl ram chungah thawngpang lar bik a si cang; Mipi caah cun thiltha tuk mi si cang"


SAC ralhrang ceilak sin ah zawtnak thar hmuh a si tih a nung taktak – Lai Lungrawn Post\nSAC ralhrang ceilak sin ah zawtnak thar hmuh a si tih a nung taktak\nJuly 17, 2021 July 17, 2021 admin Myanmar News\nRalhrang pawl raldo dingin ramri ah an chiah mi hna cu covid -19 nih a deng hna i, an zaw pah dih cang tiah theih a si. An Mah Ralhrang lawng si lo in an chungkhar ningin a zaw mi an tlawm tilo tiah theih a si. ralbawi pawl zeimawzat cu lungrethei in an um cang lai ticu a fiang ngai.\nRamchungah covid -19 a karh tuk hlan deuh ah khan Rakhine ramri ah ralhrang tamngai nih an rak zawtpi cang i, a tuhi a thar in a karh caah si lai cu, an mah ralkap lawng si loin an chungkhar tampi nih mah zawtnak hi an tuar ve cang tiah an tar.\nA tampi ralhrang covid a neihmi hna hi ramri um mi le raltuk ah a chuak mi hna an si tiah theh a si. Ramri ah chiahmi ralhrang cu tlun dih anduh i, tlun dingin khua an khan hna tiah theih a si. Asianin an pu le nawl tangah a um mi an si caah an mah duhin tlungnak nawl le kalnak nawl an ngei lo.Ralkap chugkhar le an mah ralhrang hna covid a ngeimi hna hi minung 1000 leng an si cang tiah an chim. rampi huap cun mah lawng an si lai lo. Mah hihi cu ramri ah an chiah mi hna le anmah ralhrang chungkhar lawng an si lai tiah zumh a si.\nThawngdang Myanmar Ram Aiawh UN Palai Myanmar Ah Kuat Dingin Rallokap Nih American Ca Kuat U Kyaw Moe Tun cu Myanmar ah kuat dingin American cu ralhrang rallokap nih ca a kuat tiah ralhrang Minister of Foreign Affairs department nih nihin July 13 ni ah cathanh an chuah.\nAn cakuat mi ah U Kyaw Moe Tun cu Kawlram aiawh UN Palai tuanding lungtlin pi lo ding le Myanmar ram ah biaceih a si nak hnga American nih rak kua uh tiah Minister of Foreign Affairs department nih cun American ram le Minister of Foreign Affairs department ah phungning te in ca in theihter an si tiah ralhrang ramdang lei pehtlaihnak department nih an thawngthanhnak ah an langhter.\nMyanmar Ram Aiawh UN Palai Myanmar Ah Kuat Dingin Rallokap Nih American Ca Kuat U Kyaw Moe Tun cu Myanmar ah kuat dingin American cu ralhrang rallokap nih ca a kuat tiah ralhrang Minister of Foreign Affairs department nih nihin July 13 ni ah cathanh an chuah.\nAn cakuat mi ah U Kyaw Moe Tun cu Kawlram aiawh UN Palai tuanding lungtlin pi lo ding le Myanmar ram ah biaceih a si nak hnga American nih rak kua uh tiah Minister of Foreign Affairs department nih cun American ram le Minister of Foreign Affairs department ah phungning te in ca in theihter an si tiah ralhrang ramdang lei pehtlaihnak department nih an thawngthanhnak ah an langhter the chin post.\nThantlang ah bomh le meithel a puak cang i ralring cio u sih\nCeihthu Peng KNU le Rallokap I Kanak Ah Rallokap Minung 3 An Thi\nDOHTHLENNAK LE SOCIAL MEDIA: Dohthlennak Hruaitu Cheukhat Hmuhning\nChin Ram I Kah Doh Nak Ah Ralhrang Ceilak Nun Nak A Liam Than\nA Kal Hman A Kal Kho Ti Lo Mi Piter Ralhrang Nih An Tlei Hna E


Lai Hlum Laimi Vs Ram Leng Laimi – Hakha Cherry\nLaimi ramdang ah kan peem nak a sau tuk rih lo nain Lai hlum Laimi le ramleng Laimi kan khuaruahning tampi ai thlau manh ti in ka hmuh. Aho deuh dah a dik i aho deuh dah a palh ti khi ka chim duhmi a si lo nain atu nai te kan far nu Sui Hlei Tial ruak an tuahtoning kongah kan cawlcangh ning nih khan a langhter ngai ko rua dah.\nLung cu a fak dih ko lai tiah ka zumh. Nain Lai hlum nih cun a tuar zia an thiam deuh kan ti lai maw lungfahnak an langhter ning a din ngaingai. Lung a si lo ngai. ‘A si awk a si ko’ ati mi tiangtiang hna an um le kha tu kha cu an luan tuk deuh. Ram leng ummi Laimi tu nih cun (keimah telh in) hitluk in Laimi kan hmun cia cung ah a kan tuahtomi cungah hin cun biataktein duhlonak hna langhter hna seh, lam hna zawh hna seh, a herh le luh a sianhlotu pawl kha a herhningin sualphawt si hna seh ti tiang hmanh khi kan duhning a si.\nHi ti lawmmaam kan i dannak hi zeidang siloin kan umnak ram sining ai dan tuk caah hlah maw a si ko rua ka ti. Zalonnak ram ah khua a sa cangmi le nuhrin covo ai fiang i a thatnak a tem cuahmahmi ramdang um Laimi le a min lawng Democracy i bunh tungin rialdit hruainak tangah a um cuahmah ko rihmi le nuhrin covo buarpiak cuahmah a si rih ko mi Laimi kan dirhmun le kan khuaruah cu i dan lo awk zong a rak tha deuh hrim lo bia si dawh a si bik ko.Credit-Lian Hram


HMUN KAUPI ZONG KUM 30 CAAH KAWLNU AN HLENH CANG, – The Chinlung Post\nThanTlang khua kan fanu ruak vui kong theih cu lung afak ko. Miphun a dawtu hna khoika dah nan um ne in ti hna ning law, asi loah hei cawl cang sual uhlaw tu lio ah cun Nawl nan ngei ve rih tung lo ii nawlngei tu nih dantat le Biaceih le Thong thlak tiang nan tong hoi hnga.Kan chin ram ah thil a cang mi tete zoh tik ah Miphun lungfim a cu hrim ko cang hih.\nThantlang Sizung lam thlang lei vawlei hmun kaupi zong kum 30 ca in kawl nu an hlenh cang, midang dang kawl zong nih an hlan chap te lai.Pupa ram cheu khat le Cozah nih zung kansak lai an ti ah Cunglei nawlngeih nak in an let ter mi an um lio ah cheukhat inn le lo tiang hrawh piak an si hoi.Kum 70 chung cozah planning in lam cawhpiak ding lam thluan cheukhat zong kum nga cung ah let piak in lam dang ah cawh le pemh asi hoi.\nCozah rian sawknak kong ah le anih cu Vuanci minung asi,anih cu Nyapyidaw lei iin an van khenh mi asi,a nih cu MP a nih minung asi le pek lo awk an tha lo ti asi hoi.Mipi Me thla cu le vote ngei tu covo a thlam ngai cang ko hih.2020 thim nak cu mipi vote thla tu nih nawl ngeih khawh ve nak ding ah Nawlngei tu thim tiloin riantuan tu thim cang ding an si. Credit: Johnf Thawng\nRelchih:US President Donald Trump cu sizung in a chuak cang. A chuahpah ahhin mask ai vuah i, mipi hna cu akutpi um thump up atuah hna. Asinain thawnglatu pawl biahalnak cu pakhat hmanh lehnak atuah hna lo. Trump cu White House ah thatein zohkhanh le thlopbul a si lai tiah amah a zohkhanhtu sibawi pa nih a chim. Trump cu thatein siphung ning bangin a chuak ko i, thatein zohkhanh asi lai tiah achimchih.\nDonald Trump nih sizung in a chuah hnu ah cabia attial mi cu ka tthatuk cang, zawtnak coivid hi rak ttihin nan thintur hlah seh, nan nunnak kha tihphannak in i teiter hlah uh. Trump Admin hna nih a khamnak sii biapi kan buaipi cuahmah lio asi ko. Kum 20 nak in ka ttha deuh tuk tiah a chim. Cun Campaign zong kan thok tthan ko lai fake news hna nih ahman lomi poll pin an langhter lai lo tiah a chim.\nSoiseltu hna nih Trump cu sizung in a chuah tuantuk palia i, zawtnak zong akarhter lai. Zawtnak atihnung lonak kong a chimmi nih hin midang pawl ralrinlonak atuah hna khi asi. Amah bantukin mipi hna hi zohkhanhnak ttha an ngei lo, Trump biachim hi i zumhsual afawituk tiah an langhter. Pathian nih kan thlacamnak aa kan leh i, thlacamnak thawngin a dam tuanhnak hi asi ko tiah amah a dirkamhtu hna nih an ti ve.\nAtu bantukin President Donald Trump sizung a vun chuah bak in Stock Exchange 10 cu a vun zuang colh ko tah Politico nih a langhter. Trump cu a ralaimi ni 15 ah Biden he debate tuah ding an si i, hi zongah kal ai tim ko nain sibawi te biachahnak nawl asi te lai tiah an chim. Hi konghe pehtlaiin biden zong nih a timi cu debate hi kan ngei ko lai.Sihmanhsehlaw thiamsang hna le sibawi te hna nih a him ko tiah an timi cungah asi lai tiah a chimpin ah Trump sizung in a chuahnak zong a lawmhpi i, ralring tein um ko law tiah bia zong a cah chih.Hi konghe pehtlaiin White House Press Secy Keilaygh McEnancy le Chah Gilmartin cun Karoline Leavitt hna cu zawtnak an ngei tiah CNN nih a langhter.


China ram ah Kawlram Nungak (40) Room Chung ah An Kharkhumh hna i An Tuahto Ning Hna A Faktuk Rak Share Piak Zoh Ve Hna (+Video) – Onlinenungak\nChina ram ah Kawlram Nungak (40) Room Chung ah An Kharkhumh hna i An Tuahto Ning Hna A Faktuk Rak Share Piak Zoh Ve Hna (+Video)\nOctober 27 Thawngpang || Tuluk ram Shweli khuapi ah kawlram lei in riantuan ah a rak mi kawl nupawl minung 40 hrawng cu an riantuan nak company nawlngeitu pawl nih room pakhat chung ah an kharkhumh dih hna tiah kan theih . Tu bantuk in room pakhat chung ah an kharkhumh dih hna nak a ruang cu zan nazi 10:30Pm tiang riantuan ter an timh hna i kan tuan kho lailo an ti caah an kharkhumh mi hna a si.\nHi room pakhat chung ah hin kawlram lei riantuan tu nupawl minung 40 hrawng cu rawlpe lo le ti zong pe lo bak in an chiah hna i a lenglei in kutka an hrenh kanh hna i khawika hmanh kalkho loin an chiah ko hna . Hi riantuan tu nupawl nih hin zan company lei nih zan nazi 10:30 tiang nan tuanlai an timi hna cu an duh lo tik ah rian in kan chuak ko lai an ti zong ah an sianh fawn hna lo ti a si.\nAn riantuan nak company hi phone tunnak hri (Phone charger company) a si i midang riantuan tu pawl cu tha tein rawl an pek hna nain kawlram lei in a rami nupawl poahpoah cu rawl lo le tilo in tu bantuk in an kharkhumh hna hi a si . Zeitik tiang dah tu bantuk kharkhumh an si lai an i theihlo caah an thinphang tuk ve i an lak i nu pakhat nih a phone in LIVE a thlah i kawlram mipi sin ah bomhnak a hal.\nHi video hi an thlahnak 23 hours lawng a rau rih i a sullam cu a tuzong ah hin kharkhumh an si peng rihko tinak a si . Cunglei nawlngeitu nih a video hi an rak hmuh ve i a rannak in bomhnak an hmuhkhawh nak hnga le kharkhumh nak chungin a hohmanh faknak ingtuar lo tein an chuah khawh dih hnga hi video hi rak share ve dingin kan in nawl chih fawn.


Trump nih Taxes a peknak kong a chim lio ah Biden nih Trump cu ” Shut up man” tiah a au hnawh. – Thechinlungnews\nTrump nih Taxes a peknak kong a chim lio ah Biden nih Trump cu ” Shut up man” tiah a au hnawh.\nTrump le Biden a voi 1nak debate an ngei lio ah pakhat le pakhat cu an i au hnawh i, Trump nih Tax cu “million of dollar” ka ka pek a ti lio ah Biden nih ” Shut Up Man” a ti , lih lawng chim peng hlah tiah Biden nih ati, Kan hnu zarh ahkhan The New York Times nih Trump cu kum 11 chung $750 lawng a pek tiah alangter.\nDebate an hal lio ah hruaitu pa nih Trump cu Kum 11 chung $750 lawng tax na pek ti cu a hman ma tiah a hal i, Trump nih a leh mi cu midang bantuk in million of dollar ka pek ve ko tiah a leh lio ah, Joe Biden nih “Shut up Man” tiah a ti, Joe Biden nih Trump cu a zumh kho lo taktak lih chim hmang tiah a ti.\nTrump nih Biden a leh ve mi cu Media a ngan deuh paoh nih kei cu ka thawngpang chiat lei lawng te an langter i, nan cu na thil tiah tthatnak le na min thatnak lawng an langter kan i dang tuk, nain a tha ko kei cu Obama le nang nih a rawk cia thil nan ka pek mi vialte remh than ding in aa zuam mi ka si tiah Trump nih a leh ve. Fox News.\nBe the first to comment on "Trump nih Taxes a peknak kong a chim lio ah Biden nih Trump cu ” Shut up man” tiah a au hnawh."


2020 chung Football games ka zoh mi vialte lakah tuni bantuk in fihnung mi an um ti lai lo. – Hakha Cherry\n2020 chung Football games ka zoh mi vialte lakah tuni bantuk in fihnung mi an um ti lai lo.Juventus hi league trophy (scudetto) voikhua an lak i voihra lakding hi Italian teams pawl nih an duh hrim2 lo.Tuni thil cang mi pawl:Tuni Fiorentina he an chuih hlan bak ah Napoli he Covid-19 ruangah nawl zul lo ruangah 3 points an hmu mi cu an lak than i nan chuih than lai an ti hna.\nReferee nih Cuadrado 18th minutes ah straight red pek hnu in adang Fiorentina players pawl nih fouls an tuahmi zoh tikah red card pek duh hna lo. Fiorentina player Velaro hi red card hmu bak ding si voithum bak fouls tihnung tak in a tuah ve cun Baghi zong red hmu ve ding si. Hman te cun Fiorentina players pahnih hi red card hmu ding bak an si.Referee nih penalty voithum Juventus hmu ding pek duh hna lo, Juventus ngeitu pa cu a thin hung tuk i a voithum nak cun a chuak colh.\nReferee nih Morata le Ronaldo an hmai ah Fiorentina defenders nih an thong hna mi Referee nih hmu ko nain fouls pek duh bak lo. Referee cu fihnung bak si ko.Italian reports nih, Italian teams vialte nih Juventus nih 10th Scudetto lak ding hrim hi an duh lo an lak kho lo nak dingah he tiah chunglei in rian an tuan ti si.\nTuni Ronaldo cu ti kho tawk in colh ve an sung ko nain thiam bak kati/ striker amah lawng bak in 72 minutes chung colh ve goal voikhua bak shoots kho ve Juventus ngeitu an thin hung bak hmaikum 2021 cun players tha2 zong cawk an i thim lai cun 10th Scudetto hmu kho nak an i zuam hrim lai ti zum um ko. Credit-Laipa Lite\nPathian le lichim aa ral. Jesuh le lihchim aa ral. Cucaah Pathian zummi le Jesuh zummi cu “lihchim” he ka i ral awk a si. Cucaah thil fatein thil nganpi tiang lih kan chim lo ding a herh. Medicaid sawknak ah, WIC sawknak ah, Food Stamp sawknak ah, Tax return tuahnak ah, Bible kong zong ah, lih hi chim lo ding a si. Lih kan chim paoh achun, Pathian ral kan si i, “Lihchimtu pa Satan fale kan si” timi kha Jesuh bia a si. Zumtu aa ti tung i, lih kan chim ahcun zumtu taktak kan si lo. “Aa ti-tirmi” kan si deuh. Abik in Tax return tuah lio ko ah hin, “lihchim” hi a tam khun. Cu caan lio ahcun “zumtu taktak le aa ti-tirmi zumtu hi aa fiang ngaingai tawn.” Cucaah Jesuh zumh hi, biatak tanh le biatak chim hi a si. Jesuh zummi nih cun, biatak a tanh. Biatak a tanhmi le a chimmi nih cun, lih a chim ti lo. Jesuh nih hin, “false prophets and false Messiah” hi tampi an ra te lai i, i ralring te hna u” (Matt 7;15-20) ah a kan cawnpiak Hi hna pawl hi, “Tuuphaw aa khuhmi cenghgia bantuk an si” tiah a ti. Hi hna pawl hi, ngiatnak ding thil pakhat a um. “An chimmi siloin an tuahmi in va zoh hna u” a ti. Jesuh nih hi hna pawl theih khawhnak cu, an bia silo in, “An ziaza, nunnak le tuahsernak” timi an theipar khan va zoh hna u tiah a ti. Chim duhmi cu, “False prophet cu zeitikhmanh ah biadik an chim lo. Lih an chim peng. Lih a chimmi cu zei tik hmanh ah a chung ah biatak a um lo. A chung ah biatak um lo ahcun, a ka in thil tha a chim zong ah ti-ter a si. A tuahsernak le theipar ah a lang zungzal. Hi bantuk lih le lengphaw ti-ter te hna hi Khuachia sin in a rami a si. Khuachia cu a hramthawk tein milih chim a si. Cucaah Pathian nih a huat. Zeicatiah Pathian nih a huat bikmi cu lihchim a si caah a si.


Trump riantuannak administration nih US le Mexico border ah mipem ngakchia tampi cu an nule pa he a tthen dih mi hna cu tawnter an timh than hna. – Thechinlungnews\nTrump riantuannak administration nih US le Mexico border ah mipem ngakchia tampi cu an nule pa he a tthen dih mi hna cu tawnter an timh than hna.\nTrump riantuannak administration nih US le Mexico border ah mipem ngakchia tampi cu an nule pa he a tthen dih mi hna lak ah ngakcia tampi cu tuni le caan tiang ah an nu le pa he an i hmu kho ti hna lo, Trump a riantuannak cu mi cheukhat migrant caah cun sivai bantuk a si.\nThe American Civil Liberties Union nih an chim ning ahcun , aliam cia mi kumhnih dan i Donald Trump’s nih imagrant tampi US le Mexico ram i a then mi hna cu tukum October thla caan tiang ahkhan 545 ngakchia nu le pa hna cu an umnak le an tlaunak theih khawh an si rih lo.\nJoe Biden President a tling hnu ah Steven Herzong nih, Trump riantuannak ruang ah chungkhar pafa aa tthen mi migrant hna hmunkhat te ah tawnter an timh than hna nain kum hnih reng lo asi cang caah fawi le bai in tawnter cu thil fawi lo mi a si, tuni tiang ah ngakchia hna nule pa cu khoka ram ah an um ti le an thi maw an nung timi hngalh khawh an si rih lo tiah a chim. Daily Mail.\nBe the first to comment on "Trump riantuannak administration nih US le Mexico border ah mipem ngakchia tampi cu an nule pa he a tthen dih mi hna cu tawnter an timh than hna."


Esther Dawt Chin Sung a hmai bakah vuithum bak a hnamh bak ko +Video – Salai Kawltu\nEsther Dawt Chin Sung a hmai bakah vuithum bak a hnamh bak ko +Video\nKan Lainu kan uar taktak mi Esther cu a hawinu Naw Say Say Htoo nih vawi 3 bak a kiss. Hmuh an nuam kho taktak. An i hawikawmh nak hi zohchun awk an tlak tuk hring hran. Hi Naw Say nih a kiss nak video hi Esther nih an i dawt ning langhter nak caah a facebook status ah a hman fawn. A tanglei ah a video zoh khawh a si lai.\nA video na zoh hlan ah a tanglei capar pawl hi van rel ta rih.\nKan Laipa Benjamin thazaang an pek dan hi cu a tha kho taktak. A fans le pawl an cawlcangh ning hi uar an um kho tuk hring hran ko. Hi bantuk in Benjamin thazaang an pek ning hmuh tik ah lung aa nuam tuk hring hran. Bawipa nih thlachuah tampi pe ko hna seh. A tanglei bik ah a fans le pawl nih thazang an pek nak video cu a um lai.\nA video na zoh hlan ah mah capar hi van rel chap.\nBia Le Minung Lungthin Umkalning.\nMitampi nih,bia hi fawitukin kan chim țheu tawn.hi ca a țialtu keimah zong ka si ve, a ngaitu hna lungthin ah zeitindah aum timi pakhat hmanh kan ruat tawn lo.keimah thok in. Nihin Laimi tampi kan si dih.\nPathian rianțuantu zong nih.fawitukin bia hi an chim țheu tawn. Tahchinhnak ah. Mi pakhat kong ah.a chiatnak deuh khel in a chim tikah,a ngaitu hna thinlung ah.zeitindah aum tiah cun.cu pa cu nu,cu an hmuh tikah. Pastor pa nih a chimmi khan,cuai an thlai colh.\nA thangchiatnak maw? a țhatnak maw? A sualnak maw? A chim ning khan mi nih an zoh.cucu bia kan chim tikah. Mi lungthin ah a va umtuning kha asi.\nCucaah.zapi nih kan theih ko nain kan chim lengmang tawnmi kan kaa in a chuak tawnmi bia hna hi.an biapi tuk hringhran, voikhat cu.video ka zoh i,cu ka zohmi ah cun.ngakchiapa kha a ule pahnih nih.an capoh.\nPakhat pa nih.a nau cu.a cal ah.tangka pia khi a benh i,na lu cungah ka luhter khawh lai tiah ati.tangka pia cu.a cal ah cun.a ben chih, a hnulei in, a upa pakhat nih a rak lak.tangka pia a cal ah a benhtupa nih cun.khah na cal chungah a lut cang ati.\nAn naupa nih cun.a hnulei in.a upa pakhat nih a rak lak kha a hngal lo.cu le ka cun, ka cal chungah a lut taktak ko tiah a ruah i, aa lawng i,heh tiah ka lu fak tuk ee tiah a țap chih.\nCaansau nawnpi ah khin.a upa nih.a cal cu a chumh i,khah tangka pia a lutmi cu a chuak cang tiah ati.mahle cangka cun.an naupa cu a ni i,mah tluk a țap mi le a ai hram mi cu.ka zeihmanh a fak ti lo ati hna.\nMah kha minung kan sining taktak cu asi. Upa zong kan si i,ngakchia zong an siko. Țhenkhat nupi le hi.mi sinah.mahle va ciacia a chimchiatmi an um an ti. Va le zong nih.mahle nupi ciacia mi sinah.a chimchiatmi an um an ti.\nMi nih cu bia cu an theih tikah an thinlung ah aummi cu.anih nupi cu anih va cu cutin an um an si tiin a cam peng,cutikah zumh awk zat in.mi nih an zum kho ti hna lo, Upa awk zat in, mi nih an upa kho ti hna lo.\nCucaah, bia kan chim tikah.a ngaitu thinlung ah a cam zungzal ti kha philh lo a hau. Mi pakhat cu, mi pahnih thumnih kutdong sawh in, a sualnak a palhnak an chim tikah. Mi pakhat nih a si lo tiah a phehpiak zongah.mi thinlung ah a rak cam cang caah san a tlai ti lo.\nBia hi a dikmi cu aum ko.sinain a dik lomi bia aum ve.chim duhmi cu, a dik lomi bia kha tam tukin chim lo ah a ţha,a dikmi asi ko ah cun.chim zongah a poi lem lo.\nBia hi tam tukin chim lo ah a țha bik.ka tam tuk hi a ţhatnak a tlawm, daite um tu hi a țhatnak a tam deuh peng. Nu le va karah siseh hawilekom karah siseh.chim awk aum i chim loawk tampi aum.\nBia hi kan tak ah aa benh lo nain. Mei hma nakin.a fak deuhmi a si tawn.kan si lo ning hawihna in, mi nih kan kong an kan ceih ah cun, thisen luannak tiang mi a phakpi kho. Minung cu bia thawng in kan nung i, bia thawng in kan thi tiah pupa nih an ti,\nAtu hrawng, Laimi cațial ah a tam bik cu. Thangchiatnak soiselnak. Kong ceihnak a si bik. Țih a nunning kan thei lo. A ngaitu hna thinlung ah.zeitin a va um timi kan ruat lo.kanduhpaoh in kan holh,hihi kan i talrin taktak a hau.\nMi pakhat nih. Anih cu kut țawl loin rawl a ei tiah mitampi sinah a chim, amah a dawtu a hawi nih a si lo a ti piak zongah. Mi pakhat nih.tampi sinah a rak chim i cu bia a theitu hna nih cun. Kut țawl loin rawl a ei tiah an ruah peng.an zumh peng an thinlung ah a lut cang.\nPumpak kan ca ah a țha lem lomi san a tlai lem lomi bia kha tam tuk chim lo a țha bik i,daite um ațha cam. Bia cu kan chim ciami kha,zeidang thilri bantukin lak awk ațha ti lo. Sorry ka palh ka chim sual na ti zongah a thei ngaitu nih.a palh tiah an in ruah piak lo kho men.\nBia nih mi a thihter khawh i bia nih mi a nunter khawh. Ralpi pakhatnak lio tuanbia kha zoh hmanh u, mi pakhat tuahsernak thawngin vawlei mithi vui cawklo a chuahpi ko khah. Bia hi tam tuk chim lo ding.bia tam deuh na chim ah cun.tam deuh na palh lai ti a si khah,\nCredit : Lungrawnpar.\nA tang bak i video ka van thlah mi hi Benjamin fans le nih Benjamin thazaang an pek nak video asi.\nA tanglei bik i video ka van thlah mi hi Naw Say nih Esther a kiss nak video a si.\nVideo Credit : Val Duat\n← Tial Cung Thang Nih Tei Lai Maw?\nTuzaan Sung Tin Par Birthday lawmhnak ah Thet Mon Myint le Minthang pawl Hmanthlak →


Matupi Pengkomh Zung Cu Vawlei Zohthiam Pawl Nih Hmunhma Chekfel Hnu Lawng Ah An Sak Lai – THE CHINLAND POST\nMatupi Pengkomh Zung Cu Vawlei Zohthiam Pawl Nih Hmunhma Chekfel Hnu Lawng Ah An Sak Lai\nVahui |2018 August 8| Chin ramkulh Matupi pengkomh zung saknak hmun thimmi cu vawlei zohtu thiamsang pawl nih vawilei a feh le feh lo an thim dih hnu lawng ah sak a si lai tiah Chin ramkulh Sipin Minister U Soe Htet sin in kan theih.\n“Matupi pengkomh zungnak ding hmun cu cheukhat nih Phanang le Ngalang lei sakter an duh. A cheu nih khuahlun lei ah sak siseh ti an duh. Hi pawl cu vawlei zohtu thiamsang pawl nih chekfelnak an tuah lai i vawilei umtu ning, mincim kho ma, zalawng tein sak khawhnak hmun asi ma tibantuk vawilei sining zoh in cozah le mizapi tonbiaruahnak ngeih hnu ah kan sak lai” tiah Chin ramkulh cozah sipin le sehlei minister U Soe Htet nih a chim.\nMatupi pengkomh zung sak ding hmun thimnak ah hin Matupi khuami nih cun khua chungah sak hi an duh nain khua chungah hin min a cim tawn caah vawlei zohtu thiamsang pawl chekfelnak result a chuah hnu lawng ah biachahnak tuah a si te lai tiah kan theih.\nHi kong he pehtlai in Matupi khuanu khuapa Chairman Pu Thawng Cin nih hiti hin a chim. “Kanmah duh ning ahcun Matupi khua chungah hin hmunhma zong um ko. Golf Cup lei zong ah hmun chunh ciami um cang. Cuka ah cun zung pa 4 le 5 hrawng sa hna seh ti ka duh. Cun, a dang zung pawl tu hi cu Phanang le Ngalang kar ummi vawilei hmun ah sa hna seh. Cuti an sak ah cun Matupi khuami duhnak zong si ve kho. Cuti si lo in hmunkhat ah tampi an sak dih ah cun buaibainak um khomi asi. Cozah lei nih an duh deuh mi hmun cu Phanang le Ngalang kar vawilei hmun hi asi. Uh-ing zung lei in lutlai pakhat zong nih kan hnu ah khan a rak zoh bal cang” tiah a chim.\nMatupi peng dirhmun in pengkomh dirhmun ah 2017 kum chung ah fehter asi i atu ah pengkomh zung saknak ding vawilei hmun an zoh cang nain an fehter kho rih lo tiah kan theih.\nPrevious Hakha City Bus Citman In Nikhat Ah A Tambik Ks. 90,000 Lawng An Hmu\nNext Sipin Director Pu Thla Hre Nih The Chinland Post July 29 Chuah News Paper Cungah Fianternak Atuah


Maw Hakha Nangmah Cu Na Hme Bik Nai Sai Lo!By-Rev. Lal Pek Lian – Hakha Cherry\nMaw Hakha Nangmah Cu Na Hme Bik Nai Sai Lo!By-Rev. Lal Pek Lian\nBawi Jesuh a chuah lainak kong kha Jerusalem i a ummi Baibal lei thiamsang hna nih Herod an chimh ning ahcun Bethlehem khua ah Messiah cu a chuak lai an ti. Biakam Hlun profet chimchung mi bia kha an char: “Maw Bethlehem, nangmah cu Judea ram khuapi hna lak ah a hme bik na si nai sai lo, nangmah chung in Israel mi tukhal a chuak lai,” (Matthai 2:6; Mik. 5:2) a timi kha chirhchan in an chimh.\nSalm 89 kan rel ahcun David ciruang in Israel hruaitu pek a si lainak kha fiang chinchin in rel khawh a si: “A tefa pakhat cu siangpa-hrang a si zungzal lai; a bawi ṭhutdan cu van a hmunh chung paoh a hmun ve lai,” a ti (Salm 89:29). Kan Bawipa Jesuh Khrih, kan tukhal ṭha dawtnak cu a hmun zungzal ko ee.\nKa thlacamnak: “Maw, Hakha, nangmah cu Kawlram chung khuapi hna lak ah a hme bik na si nai sai lo; nangmah hmang in Khrih ceunak cu ram chungah thanh a si lai, tlangcung i tlakmi khua, zeihmanh nih a phenh khawh lomi bantukin miphun hna lak ah Khrih ceunak tehte na si ve lai,” ti hi a si. Hakha khualipi pakhat te lawnglawng hi Kawlram chungah khrihfa khualipi a si. Augustine nih “Pathian khualipi” timi ca a ṭial bang, Hakha hi Kawlram caah Pathian khualipi si ve hram seh! A chung ummi khrihfa kan dihlak ṭuanvo nganpi kan ngei, cucu Hakha a rak phanmi, a rak pemmi, khua a sami, miphun vialte, palik, ralkap le cozah rian ṭuan vialte huap in mi vialte kha Khrih ceunak chungah le khamhnak chungah kan luhpi ve hna ding a si.\nHakha khualipi hi Pathian dawtnak tehte ṭha dirhmun ah dir ter ve usih. Hakha khualipi chungin dinnak ti-hna chuak sehlaw Kawlram dihlak ah luanter hna usih. Hakha khualipi cu Jerusalem thar bantuk ah sersiam hna usih law, Pathian khualipi siter hna usih. Sifak rethei nih rawl an hmuhnak, mizaw le hlawtmi hna nih damnak le dawtnak an hmuhnak khualipi ah sersiam ve hna usih.\nKan mino hna cu an fim i nunzia dawh a ngeih i tlawm a ngaimi, US le Japan mino pawl bang nunthaap a ngamhmi ah sersiam hna usih. Singapore cu mi vialte nih tlawn an duh dih bantukin, Hakha cu mi vialte khualipi ah sersiam ve hna usih, Pathian nih a thuamh piak ciami kan zilthli le Hakha khuati caan zong hi mi vialte hrawmh ve hna usih. Maw, Hakha, nangmah cu Kawlram chung khualipi hna lak ah a hme bik na si naisai lo!


COVID-19 raikhamsi a soiseltu RC siangbawi COVID-19 zawtnak zualhma ngai in sizung phan - THE CHIN EXPRESS\nCOVID-19 raikhamsi a soiseltu RC siangbawi COVID-19 zawtnak zualhma ngai in sizung phan\nPresident hlun Donald Trump a ṭanh ngaimi le COVID-19 raikhamsi a zum lomi RC siangbawi Raymond Burke cu COVID-19 zawtnak zualhma ngai in sizung a phan i a thaw aa zat lo caah thawpeknak seh (ventilator) an bunh, tiah US media NBC News nih a thanh.\nZarhteni ahkhan siangbawi Burke a Twitter account ah, “Siangbawi Burke cu COVID-19 zawtnak in sizung a phan. Thawpeknak seh (ventilator) an bunh. Damlei a panh ko tiah sibawi nih an chim. Mah zawtnak in a zaw liomi vialte siangbawi Burke nih thlacam an bawmh ve hna,” tiah a chungkhat nih an ṭial.\nMah hlan August 10 ahkhan kum 73 asi cangmi siangbawi Burke nih, “COVID-19 zawtnak nih aa ka phak ve i rem tein kai din i ṭha taktak in kai thlop lio asi. Damlei ka panh cuahmah ko, zaangfah tein thlacam ka bawm ve uh. Pathian thiltikhawhnak hi zum ko hna usih. Pathian nih thluachuah in pe ko hna seh,” tiah a zawtnak kong Twitter ah a rak ṭial.\nSiangbawi Burke hi cozah nih COVID-19 pulrai a tlangtlak ning a soisel ngaimi le raikhamsi nan i chun dih hrimhrim lai timi phungphai ser hlah uh a rak ti pengmi asi.\nKum 2020 May thla zong ah, “Raikhamsi cu duh/lo zongah i chunh dih dingin an tuah awk asi lo. Hremuknak a hmangmi cozah ziaza ngeih ding asi lo,” a rak ti. Mah pinah raikhamsi a ṭhat lonak kong thawngpang diklo zong a rak chim ve lengmang.\nDecember thla zong ahkhan Donald Trump nawl aa cawn i COVID-19 zawtnak cu “Wuhan virus” a rak ti ve.\nCun, “Wuhan virus hi mi zeimaw nih thil ṭhalo tuahnak caah an hmanmi asi,” a rak ti fawn.\n“COVID-19 ral chiakha teinak dingah hriamnam ṭha bik cu Jesuh he i pehtlaih asi,” a rak ti.\nCharhchan: AP le NBC News


SAC ralkap nih Kani ah minung abu in a thahnawn mi hna kong U Kyaw Moe Tun nih UN Secretary sin ah chim – Chintanbo\nAugust 6, 2021 admin MYANMAR NEWS 0\nSagaing Ramthen Kani khua pawngkam ah SAC ralkap hna kut in rammi minung 40 ruak cu July thla chung ah hmun thum ah hmuh a si, tiah Myanmar-UN Palai U Kyaw Moe Tun nih UN General Secretary Antonio Guterres sin ah a chim.\nSAC ralkap i an thiltuah hi minung hna cung ah sualphun ngan mi a buar mi an sinak kong U Kyaw Moe Tun nih a tialchih. Cucaah SAC ralkap sin ah hriamnam zuarhnak vialte vawleipi huap in phihkhar dih ding in UN Security Council nih biakhiahpiak ding in a nawlchih.\nMyanmar ram kong ah minung cung ah zaangfahnak le zawnruahnak kong he pehtlai in rianrang in tawlrel a herh lio caan a si, tiah U kyaw Moe Tun nih a tialchih. Atulio hi Kani khua pawngkam ah kahdohnak a dai rih nain minung ruak zong kan hmuh than khawh men, tiah khuami hna thinphang in an um. SAC ralkap leitang pawl ruang ah khuami tampi cu inn le lo an chuahtak cang hna.\nSAC ralkap lei nih an thanh ning tu ahcun July 30 lio ah Kani peng Yepinkone khua ah hriamtlai phu minung 100 hrawng nih an kan doh ca ah kan doh than ve hna i, minung ruak 9, ramvaihank meithal le kut in ser mi bomb hna kan lak, tiah an thanh.\nUS ah U Kyaw Moe Tun Thah Ding in Mi an Hlan. Myanmar ram aiawhtu UN palai a simi U Kyaw Moe Tun thah ding in US ah a ummi Myanmar rammi pakhat an hlan, tiah Reuters thawngzamhnak nih a ttial. New York ah a ummi bu pakhat nih U Kyaw Moe Tun thah ding in Myanmar rammi pa an hlan hi a si. Asinain, an hlanmi pa nih U Kyaw Moe Tun cu thah loin a thli in a pehtlaih in thah ding in an hlannak kongkau a phuan dih, tiah Reuters nih a ttial.\nRFA nih, “U Kyaw Moe Tun thah ding in an hlanmi pa cu FBI nih an kalpi cang. Hi Myanmar rammi pa hi US ah Visit Visa in a rak rami a si i, US ram ah i dor thai ding in a sokmi zong a si,” tiah a langhter ve. Hi kong he pehtlai hin RFA nih U Kyaw Moe Tun pumpak an pehtlaih i bia an hal nain “FBI nih an tawlrel cuahmah lio a si caah keimah pumpak nih dikthlir in chim awk a ttha rih lo.\nAnmah US cozah lei zong nih thawngpang an chuah rih lo tik ah ka theithiam rih ko u,” tiah a leh hna. U Kyaw Moe Tun nih, “Na nun a him lo tiah thawng cu an ka thanh. Palik nih hlathlainak an tuah cuahmah lio a si. Keimah pumpak nunhimnak zong palik nih ttuanvo an lak ko,” tiah Reuters thawngzamhnak ah a chim.\nReuters thawngzamhnak nih FBI sin ah Email in bia an hal nain FBI lei nih, “Mah bantuk nunhimnak lei ttuanvo laknak kong cu mizapi sin ah dikthlir in kan phuang tawn lo,” tiah an leh. U Kyaw Moe Tun cu SAC nih uknak an lak hnu ah UN ah SAC aiawh loin Myanmar rammi aiawh in kut zung thum thlir buin bia a chimmi kha a si. Credit: BBC, The Hakh TImes, The Chin Journal


Naga Model Mari Cole hi Apumrua Cu Lungtlin Ter Ngaingai!_++ – TIMES OF CHIN NEWS\nNaga Model Mari Cole hi Apumrua Cu Lungtlin Ter Ngaingai!_++\nOctober 8, 2019 thawngthawng MYANMAR 0\nAvapa Nih Adamh Ning Cu Khuaruahhar Aphun Dang Ngai Hi Teh!_(+VIDEO)\nNaga Model Mari Cole hi a pumrua pawl zoh a rak dawh taktak si\nModel Mari Cole nih Gym a tuahnak hmanthlak dawh pawl a langhter hna. Naga Miphun ahcun pumrua dawh pawl asi lai.\nMari Cole hi Naga Model ahcun duh nung taktak mi asi. A pumrua dawhnak zong a langhter tawn hna.\nTutan cu Gym a tuahnak hmanthlak dawh a langhter hna. A pumrua cu zoh a dawh ngai.\nAvapa Nih A Hngilh Ter Dan Cu Khuaruahhar Aphundang Ngai\nVale hi an that nak zong arak um ko hi teh! Atu i anupi zong hi afel tuk ning hi amak ve. Zeibantuk minung hme an si hnga aww tha tein zoh tuah hna usih! An aphnih karlak ah hin thinhun nak zong aum lem lo. Fa apawi piak tikah avapa cu coka leiah aum i cu karlak ah anupi nih ka paw afak tiah ahram len i avapa nih aran khawhnak chungin Enmergency ka called hna lai tiah at.\nAnupi nih cun acelh lo tuk ah hin ai i ahram ti asi avapa nih le anupi azangfaktuk tikah zeitin um awk ahngal ti lo i room chungah cun achawk len ko ti asi. Athli tein anupi nih mobile phone in record arak tuah ti asi. Anupi atimh cem mi cu ka vapa nih hin aka daw taktak maw aka ruat hram taktak maw ti kha atheih duhnak asi. Amah lawng asi lio te ah hin ka fah tuk lioah zeitin dah aum lai i aka veng kho hnga maw tiah arak test nak asi.\nAvapa nih hin adawt ngai mi anupi cu azangfah tuk ah hin abuaituk ve ti asi. Emergency ka called lai ati i anupi nih called duh hnahlah tiah ati avapa cu zeiti um awk ahngal ti lo i ahnuah alungrethei tuk caah anupi nih kan capo nak asi tiah video in ka record eee tiin asexy bu tein video arak lak i youtube leiah phaisa hmuhnak ah avan kawl mi asi.


THLACAM ACAHMI CUNGAH FRANKLIN GRAHAM CU LEHNAK ATUAH – The Chinlung Post\nJanuary 13, 2021 admin Local News 0\nDonald Trump caah dongcat loin thla acam lengmang mi Franklin Graham nih thlacam acahmi ah minung pakhat comment atuahmi cu amak ko. Franklin Graham nih atimi cungah minung pakhat nih comment atuahmi cu minung thonghra leng nih like an pek. Atimi cu Na chimmi ahmantuk, an caah thla kan cam ding asi, Nain anmah he lungrual cu asi kho lo. Sualnak cu kan doh ding asi lo maw? an mah kan dawt khawhnak dingah cun thla kan cam ding asi ko. Nain hmunkhat umti tucu ka duh lo tiah ati.\nRelchih: Caan zeimawzat chung IS cawlcanghnak adai cangmi cu athar in an chuak tthan cang. Minung panga bak IS ralhrang hna nih an thah hna. Iraq eastern province i, Diyala timi ah IS ralhrang hna nih minung panga an nunnak an lak hna. Hi minung panga an thahmi chungah minung pahnih hna cu Iraq ralkap an si i, adang minung pathum hna cu Paramilitary Hashd Shaabi member an si tiah an chim.


Breaking News: Hakha HKBC Biakinn Ṭhing Thlangah Aho ti theih lomi ruak an char-VIDEO – Chin World News Evening\nOctober 9, 2020 Salai Van Chin News\nChin State Hakha- Hakha khualipi HKBC biakinn ṭhing thlang hausangva ah aho ti theih lomi ruak an hmuh a si. A ruak hi zoh tikah, Laimi (Chinmi) maw si, Kawl dah a si ti theih a si lo tiah a hmun i a ummi nih an chim. A poi tuk hringhran.\n“Atu hi Palet an phak khawh rih lo caah, aruak tongh tham khawh a si rih lo. Palek pawl an phak in a ruak hi Hakha khuahlun thlanmual vui a si lai,” tiah a hmun i a ummi pakhat nih a chim. Atu tiang cu thawngpang fiang zeihmanh a um rih lo.\nZeiruangah a thimi a si? thahmi maw si ti biafiang zeihmanh a um rih lo. A hmun i a ummi pakat nih a chimning ahcun, “Amah hi zoh tikah, kanmah Laimi cu si dawh a si lo tiah a chim. Laimi sisehlaw, Khrihfabu nih maw chungkhat nih maw a tlau tibantukin thawngthanhnak a um hnga,”tiah a hmun i a ummi pakhat nih a chim.\nCun, a chimm rihmi cu,“Amah hi nu maw a si pa ti biafiang zeihmanh a um rih lo. Aruang cu palek an phak khawh rih lo caah aruak tongh awk a ṭha lo. A ruak kan hmuhnak zawn hi, Hakha HKBC Biakinn ṭhing thlang Hausangva ah a si,”tiah a chim.\n“Minung pakhat nih an meh kawlnak ah aruak hi a hmuh i atu bantukin nawlngeitu sinah thawng a than hna i an va zoh hi a si. A ruak a hmuh hi zaanlei suimilam 2:30 Pm tluk hrawngah a si,”tiah a hmun ummi nih a chim. Atanglei ah Live Video an thlahmi zoh khawh a si.\nVIDEO timi hmeh piak law VIDEO zoh khawh a si.


Sung Tin Par: Naihrawng cu ka fale ka umpi deuh hna | THE CHIN EXPRESS\nSung Tin Par: Naihrawng cu ka fale ka umpi deuh hna\nSung Tin Par: Ka fale cu ngakchia an si rih ruangah keimah nih ka umpi hna. Ka fapa Lian Tin Sang cu sianginn a kai cang. Ka fanu Jubilee Dawt Mi Par cu kum 1 lawng a si rih. Ngakchia an si rih tikah keimah nih umpi hrimhrim ka duh hna.\nAtu lio cu fur caan a si bang rian a tamtuk lo. Cu ruangah ka umpi khawh hna. Ka fale zohkhenh in caan a dih ko. Ka rian biapi bik cu ka fale zohkhenh hi a si.\nFa pakhat ngeih le fa pahinh ngeih cu a dang tuk. Caan kan i za lo. Ni fatin caan a liam theih manh a si lo. A hlei in kei cu zatlang cawlcanghnak (mi sin chuahlangh) ah kaa tel kho lo. Inn ah keimah ka um lo ah le a si kho lo.\nKa va khual a tlawn caan zongah keimah lawng te nih inn ka zohkhenh. Mah ruangah hla lei le mi sin chuahlangh ahhin ka bau ngai. Ka fale an upat deuh tik ahcun hla lei siseh hawi sin chuah langh lei zongah kaa tel kho deuh cang lai tiah ka ruah.\nAtu hi hla ka khawm i studio ka luh liopi a si. Saya Sang Pi nih tu kum ca ah hla cu a ka tialpiak ti lo nain amah sin in hla fung 2 ka ngah. Tu kum dongh hlan ah chuah khawh dingin kaa zuam chuahmah. Online zong ah hla fung 1 tar ka timh nain zeihla dah si te lai ti cu ka chim kho rih lo. Hla cu ka tar ahcun Legacy music in si te ko lai.\nKum 20 dengmang thazaang a ka petu mipi nan dihlak cung ah kaa lawm tuk. Atu tiang puai ah hlasa dingin a kan sawmtu fan pawl cung zongah kaa lawm tuk. – MC


Breaking News: Mindat Khua Ah An I Kap Lio Pi Asi, Thlacam Bawm Cio Hna Uh Sih, November 4 – Chintanbo\nBreaking News: Mindat Khua Ah An I Kap Lio Pi Asi, Thlacam Bawm Cio Hna Uh Sih, November 4\nNovember 4, 2021 admin CHINNEWS 0\nMindat-Matupi lam Mengtung 43 ah zaanlei 2:00PM hrawng ah an i kap. Matupi in a rak ttum mi tank pahnih le Raldonak motor hna cu a hnuhmai in ah CDF-Mindat nih an kah hna. Hliamhma a pu mi an um le um lo theih asi rih lo, CDF-Mindat caah thlacam bawm hna uh sih. Mindat Khuapi pawng ah hriamngan thawng kan theih i 8:30 AM hrawng in Mindat Khuachung zong ah mi an check hna, cun Mindat khuapi nitlak lei meng 6 le 9 kar ah hriamngan thawng le meithal thawng pehzulh in athang tiah khuami sin in thawng theih asi. Mindat khuapi Soh-loh-yii lampial gate le Taing-Yin-Sae lampial gate hna ah a ni dang nak in a hlei in ralhang pawl an hrangkhun i mimung check nak zong biatak tein an tuah.\nHriamngan a puah nak nitlak lei ah Ralhrang pawl mipi thilthuam hruk in cycle pakhat minung pahnih pherh in meithal he an kal. Mindat Sizung zawng ah tuni in Palek an chiah tthan cang hna. Mindat Market hmai zawng ah mipi thilthuam he Cycle 7 in Ralhrang 14 an um. Khui kaa an kal lai theih asi rih lo. Nov 3 ah khan Mindat-Matupi kar i kahnak ah Min Aung Hlaing Uico Pawl Tamngai An Thi Nihin Mindat-Matupi kar i kahnak ah MAH Uico Pawl tamngai an thi I CDF-Mindat in pakhat nih a nunnak a pek i Pahnih hliamhma an pu. Matupi in Mindat lei ah a kir tthan mi tank pahnih le ralkap motor 75 cu CDF-Mindat nih Mindat-Matupi kar lam hmunkhat ah an kah hna.\nCu kah nak ah cun Ralkap 10 tluk an thi i hliamhma pu mi an tam. CDF-Mindat lei in Pathum an hliam i pakhat cu a hliamhma a ngan caah a hmun ah a nunnak a liam. A dang pahnih hliamhma cu thinphan ding a um lo tiin CDF-Mindat chimphuan nak nawl ngei tu pakhat sin in kan theih. Source – CDF MINDAT SPOKESPERSON Min Aung Hlaing Mandalay Aphan Ralhrang Sakhan Bomb In An Puah; November 4 Ralhrang hruaitu Min Aung Hlaing Mandalay a phak lio ah Ralhrang Sakhan BPO phu nih Bomb in an puah tiah kan theih. November 4 tuzing 6:30 AM hrawng ah Mandalay Khuapi,Mahar Aung May peng, Mahar Aung May Lungvar zuar nak Sakhan in nichuah Chak lei kam Ralhrang Sakhan pakhat cu BPO phu, nih kut cheh mi Bomb pakhat in kan puah hnawh hna tiin BPO phu nih a chim.\nMah kaa zawn puah nak ah Tat-Kyat pakhat a thi i a Palek bawi hliamhma a pu. Ralhrang Council nih Lungvar man on ding in ca an chuah mi cung ah BPO phu nih an lehrulh mi hna asi tiin kan theih. Atu zawng ah Mandalay khuachung motorcycle le Motor pawl a hlei in check nak an ngei tiin Mandalay khuami sin in kan theih. 78 lam lei ah check nak a tam Khun. A dang khuachung tamdeuh ah cun Motorcycle le motor zawng an check tuk” tiin khuami pakhat nih a chim. November 3 ah Ralhrang hruaitu Min Aung Hlaing Mandalay aphan cang. Mandalay khuachung ah Ralhrang nih a hlei in runven nak an ngei.\nRalhrang MAH Hruaimi Phu Kut In Covid Ca Bawmhnak Phaisa Nuai In A Tlau\nBreaking News; Kalay Peng Angteng Khua le Hmandaw Khua karlak ah Faktuk In An I Kap Cuahmah


Reltlak: 𝗦𝘆𝗿𝗶𝗮 R𝗮𝗹 Ku𝗺 𝟭𝟬 T𝗹𝗶𝗻 L𝗲 C𝘂 N𝗶𝗵 A R𝗼𝗵 T𝗮𝗺𝗶 S𝗶𝗻𝗶𝗻𝗴 – Onlinenungak\nBy kham pat on March 24, 2021\n𝗦𝘆𝗿𝗶𝗮 𝗿𝗮𝗹 𝗸𝘂𝗺 𝟭𝟬 𝘁𝗹𝗶𝗻 𝗹𝗲 𝗰𝘂 𝗻𝗶𝗵 𝗮 𝗿𝗼𝗵 𝘁𝗮𝗺𝗶 𝘀𝗶𝗻𝗶𝗻𝗴\n“Arab Spring” timi Arab-vawlei dohthlennak hin thawk a hau. Tunisia i thingthei zuar in a paw ai cawmmi pa nih an ram president cung a lungtlin lo langhternak ah December 18, 2010 ah khan Diesel ai tawih i ai khanghnak khan a van i thawk. January 14, 2011 tiang ram pumpi nih an president duhlonak an langhter i President Zine El Abidine Ben Ali cu kum 24 uknak a tlaih hnu ah an dawi khawh.\nMah cu thawng nih cun Muslim asiloah Arab-vawlei a hninh le 2011 January chung lawng ah Saudi-Arabia, Egypt, Syria le Yemen ah uktu duhlo langhternak an ram pumpi ah a chuak cio. Cu lakah Syria kong te hi ka vun langhter lai.\n“Zalonnak. Siangpahrang pennak tlu seh. Siibawi pa na caan a si.” tiah Syria khualipi Damascus khua (2006 ah a langtlang in ka rak hmuh) zalam pang kip ah an rak ṭial. Tunisia president khawh in siangpahrang bantuk in uknak ai chaanmi Bashar al-Assad (siibawi/ president) hi Middle-east ah tlahmasa siseh ti an rak duh.\nMino lam an zawh. Duhnak an langhter, asinain an tlaih hna i an hrem hna. Mah ti lamzawh pawl faktuk in an hrem hna ruang ah cun March 15, 2021 in mipi nih palek le cozah runventu hna cu an pah hna i fakpi in an i suk caah mi tam ngai an thi. Dai hna seh tiah cozah nih an i tinh nain a zual. “Kan Syria caah kan nun kan thaap” ti kha an bia tlaih a vun si cang, a rannak in president Assad ṭum cang an ti.\nLamzawh in duhnak a langhtu cheukhat nih hriamnam an i lak cang, cozah runvengtu hna nih an tuk-den hna, an thah hna caah i vennak ah an hman hmasa. A hnu cun palek dawinak ding ah an hman.\n#Teirialcatialtu Like le Follow in laica rel ve.\n2012 ah an khualipi le khua lian Aleppo ah fakpi in i dohnak a chuak i 2013 june ah khan UN nih 90000 an thi tiah a rak thanh. Mah ti cun Syria cozah nih a ram ning in a tlai (control) kho ti lo i Syria ramchungral cu tu kum March 15. khan kum hra a tling cang.\n2013 in ISIS timi hriamtlai phu an rak chuak i Syria cu Russia le USA raltuknak hmun ah a hun cang. Assad zong atu tiang a thi lo, Syria a uknak khua le hmun a tampi ko rih. Asinain a ram cu a rawk cikcek i siifahnak fak taktak a chuak. Documentary le an thawngpang zulhdawi ahhin lungthin hi a kekkuai. Ral lio i a chuakmi kum 7+ ngakchia pawl hnawm hlonhnak ah ni khat dollar 1-2 ruah ah thilri a kawlmi an tlawm lo. 2019 ah ISIS kan tei tiah USA nih a thanh nain atu ah zeimaw cu a him lomi an um pah ṭhiam.\n𝗦𝘆𝗿𝗶𝗮 𝗿𝗮𝗹 𝗻𝗶𝗵 𝗮 𝗰𝗵𝘂𝗮𝗵𝗽𝗶𝗺𝗶 𝘀𝗶𝗻𝗶𝗻𝗴 𝘁𝗲𝘁𝗲:\n– 2018 cazin ning ah Syria in ralzam 5.6 million an chuak, 6.7 million nunnak a liam. Chungkhar khat a si lo ah mi pakhat cu a nu/ pa/ unau pakhat paoh ral nih a lakpiakmi an si.\n– 1.8 million hi khemp asiloah phungning in khuasaknak hmun a si lomi ah an um hna.\n– Pum thianhlimhnak le tithiang a har tuk lio Covid-19 nih a den hoi hna.\n– Kum hra chung ah ngakchia 12000 an nunnak a liam.\n– 13 million hrawng hi Emergency humanitarian bawmhnak le runven a haumi an si.\n– 5.9 million nih umnak inn an ngei lo.\n– 90% cu siifak tahfung a ri tang i khuasami an si.\n– Ngakchia 2.4 million sianginn kai lo in an um.\n– Syria rammi zatceo hi rianṭuan awk ngei lo in an um.\nby Si Bawimang Lian (na rel dih a si ahcun SHARE khawh a si.)\nSource: UN High Commissioner for Refugees and UNICEF. VG/VOX/AFP


Solomon ThangDing Nih Atutan Cu, Aho Dah Daitein A Um Kho Lai? A Donghnak Revolution Siseh A Vun Ti Cang – The Cherry Par\nSolomon ThangDing Nih Atutan Cu, Aho Dah Daitein A Um Kho Lai? A Donghnak Revolution Siseh A Vun Ti Cang\nChin National Front a rak dirhnak kum (33)nak tlinnak puaipi cu Camp Victoria ah sunglawi ngaiin an tuah khawh caah ramchung ramleng a ummi Chin miphun nih kan in lawmhpi tuk hringhran hna. Pu Solomon nih a donghnak si cang seh, a timi cu lawmh a um tuk, kan duh tuk cio ko nain kawlram mipi kan thazaang le hriamtlaih phu nih a zo ti ko hnga maw? Teinak cu Bawipa ta si ko, Kan tei hrim lai raltha te in doh ko uh kan ni dir pi ko hna. Bawipa nih in um pi ko hna seh. Nangmah hi Lai Kokek ruahnak ngeimi na si. Pasalttha bak mah hnu pin lei zongah Chin ralkap pawl cu thazaang na pek ngai hna hau ko lai.\nUk Lian Thang Le That Ci hi rak nung rih hna sehlaw tampi thil sining ai thleng men lai, tiah a ruahmi Chin miphun cheukhat kan um rih. Lungrualnak tampi a chuahpi chin lai tiah an ti cio. Atutan bantuk caanttha i kan doh lo i, kan tei lo cun ngol bak ding a si cang. Kan tei ko lai, ka zumh. Terrorism dictatorship pawl an sungh dengmang cang, Federal Army ara cang lai, nan Lungdong hin hlah u. Kan i lawm, Pathian nih kan miphun caah țhawnnak, teinak kan pe ko sehlaw thluaza in chuah ko hna seh. Nunnak nan thaapmi nan tuanman hi Bawipa nih alak siter hrim hlah seh, upatnak kan in pek hna. Atanglei te hi Pu Solomon nih a timeline ah a tarlanghmi capar a si.\nKum (33)nak Chin Revolution Day. Atutan cu, a ho dah dai tein a um kho lai? A donghnak revolution siseh! 20 March 2021, Camp Victoria\nRelchap, Nihin (03/19/2021) ah Indianapolis khua i a ummi Mimi Restaurant ngeitu Pu Thawng Mang le a chungkhar sinin $5,000 siseh, IU Bloomington i Sushui dawr ngeitu Pu Thang Khar le a chungkhar sinin $4,000 siseh Emergency National Security Funds (ENSF) caah an rak pek rih. An cung ah kan ni lawm hringhran.\nIndianapolis khua ah kan miphun chung in Restaurant le Business ngan ngan a ngei mi tampi an um i, anmah belte cu kan leng kho rih hna lo. An sin zong in kan miphun a himnak ca i Emergency thil a si caah tam pi ruahchannak kan ngei hna. Vawlei cung kaakip a um mi kan miphun hawi le dang zong nih kan ram ca i, nan siaherhnak a kaa kip ah nan rak langhternak thawngpang kan rak theih i kan ni lawm. Burma ram ah a um mi miphun lak ah, Kawl le Miphun dang pawl nih santlai lo bik Chin miphun tiah an rak kan ti tawn mi kha tutan hrimhrim ah hin zeitluk in dah Chin miphun kan lung aa rual i, kan miphun kan dawt ti mi langh ter chin chin hna uh sih.\n← Ralhrang ralkap nih an hlanmi Lobby le BBC Interview\nNawl Ngeih Hi A Nuam Bak Rua →


Trump Nupi Tthing Nih A Chim Mi Hi A Rak Dih Tuk Hme Hi A Sining A Chim Dih – Onlinenungak\nTrump Nupi Tthing Nih A Chim Mi Hi A Rak Dih Tuk Hme Hi A Sining A Chim Dih\nTrump le Biden cu chiandeih ngur bantuk in an i ngur peng i, mah bantukin zei tik tiang khi dah an um lai. Asinain tu ah cun Twitter ah Trump nih ka sung tiah a vawikhatnak caah ka sung tiah a pom.\nVote rel ning a hman lo i thuh nawh mi a um tiah Trump a support tu lei nih cun an lungtlin lo nak an langh ter. Court ah buainak tiang an phak pi. State cheukhat ah cun Vote an rel nolh tthan i Biden nih a hmaan lo mi vote tamtuk a ngei tiah an ti.\nBiden le Trump cu President an i cuhnak le an i dohkalhnak ah Trump nupi tthing Ivana Trump nih a pasal tthing “Trump cawlcangh ning le ka sung tiah a pom duh lo mi nih hin ka khuaruah a har ter lem lo” tiah a chim. Ivana nih a pasal tthing Donald Trump cu a thinglung a khohcho tak le teimi si a duh bak lo mi a si tiah a chim i, tei tu a si hlan chung paoh cu ai zuam ttualmal mi a si tiah a chim fawn.\nIvana nih hin sinak sangpi ngeih nak cun thadam tein normal life i um a ttha deuh, ka fa le Eric, Donal Jr. Le Ivanka zong midang bantuk in Normal Life in um hna sehlaw ka duhpiak deuh tiah a chim i, Washington i caan hman peng hi a duhpi lem lo.\nIvana Trump hi Donald Trump nupi hmasa bik a si i, 1977 in 1992 tiang an i um. An pahnih in pa 3 an hrin i, an fale min cu Ivanka Trump, Donald Trump Jr. le Eric Trump an si. Ivana he an i tthen hnu ah Marla Maples he an i umh tthan ifanu pakhat Tiffany Trump an hrin tthan. Atu i, a nupi First Lady, Melania Trump hi a nupi 3 nak a si.\nPoi Ko : Joe Biden him tein President biakamnak a tuah khawhnak dingah National Guard minung 5000 cu\nJoe Biden him tein President biakamnak a tuah khawhnak dingah National Guard minung 5000 cu


KHAH, RAMCHUNG UMMI CAAH THAWNGPANG TTHA TUK ASI HIH – The Chinlung Post\nFebruary 7, 2021 admin Health 0\nHello Kawlram lei a ummi kan miphun hawi vialte hna, nan internet line an in phih piak lengmang hna ti thawng kan theih. Amah bel Thai Sim2 fly cu hman a ngah ko ti a si caah Sim2fly a hmangmi pawl, nan umnak in Top-up tuah a har deuh hna a si ahcun free tein Top-up kan in bawmh khawh hna. Abik in atu lio thil a cangmi kong LIVE thlahnak caah bawmhnak a si lai.\nNan mobile rak kan kua ulaw, Top-up free tein kan in bawmh ve hna lai. Nan hawi le sin zongah rak chim hna ulaw, abik in sim2fly ahmangmi LIVE thlahnak ca lawng a si lai mu. miphun thim a um lo.Kawlram Cozah Riantuantu hna Sinah Ralrin Peknak: Kawlram phone/internet a ngah le cangka in Rangon i cozah rian a tuanmi ka hawipa he kan i chawn! Cozah riantuantu hna nih Civil Disobedience an tuahmi hi ralkap nih an tih tuk cang le Naypyidaw i cozah riantuantu cheukhat hna cu an zungkainak ah an hren hna! Inn ah an lawiter duh hna lo!\nAn lawiter hna ahcun zung an kai ti lai lo ti an phang! Cucaah cozah riantuantu hna, hrenmi ah aa tel rih lomi hna cu zungkai ti lo ah a tha, tiah ka hawipa nih a ka chimh. Hi kong hi Online ah post lo dingin ralkap lei nih an ti hna! Cucaah keimah a vun ka chimhnak a si! Mahca cun ka hawipa min zong ka langhter lonak a si! Credit: Chin Post.\nRalkap uknak dohdalnak ah alangtlang in Kawlram mipi ca ah chawva a hlutu Nu Ngun Hlei Iang cung ah kan i lawm hringhran. Thaizing Hledan le Sule ah a phanmi Lai mino nih dinti phawt bawmh na kan duh ve ahcun ka messanger in pehtlaih khawh ka si i, phone number zong chiah ta u law Sule le Hledan kan phak in kan in chawnh hna lai. Credit: Salai Zing Bawi.\nAtang zong hi asi.Tulio Kawlram buainak konghe pehtlai in thawngpang Ttha taktak Chinmi chungin a chuak. Lawmhnak zapei beng cio hna usih. Malaysia Laimi chungkhar an thiltuah mi cu lawmhnak mitthli a luang ko a sunglawi kho taktak khi asi. Ramleng ummi vialte hna zong nih Malay ummi Laimi tuahsernak hi i zohchuncio hna usih. Malay Laimi nan cawlcanghnak aidawh tuk hringhran. Bawipa nih lam in hruaiko hna seh.\nTulio cu kan theih cio bangin Kawlram cu abuai taktak khi asi. Ralkap nih uknak an lak hnu ah zeidah Kawlram chungah a cang timi cu tampi chim hau loin kan theih dih mi asi. Cuchung Kawlram buainak ah ngeihchiah chawva le thaazaang in rethei thilrit mi hna caah tiah Malaysia um Laimi hna nih kawlralkap dohnak caah an ti khawh tawk in an cawlcanghmi hi ramkip a ummi Laimi hna nih kan i zohchun dingmi an si.\nTutan Kawlram buainak konghe pehtlaiin Malaysia ah ralzam dirhmun in aummi le nifatin rianttuan in aihlawhfa mi Malay um Laimi hna nih Kawlram buainak konghe pehtlaiin thawngpang ttha taktak Chinmi or Laimi cungah an vun langhter. Cu an langhtermi cu hibangin a si. Malaysia Laimi Chungkhar Khat nih Yangon Lamzawhtu Dinti/Eidin Cawknak ah Tangka an Hlut.\nYangon lamzawhtu hna dinti/eidin cawkpiaknak ca ah Malaysia um Nu Ngun Hlei Iang te chungkhar nih kan sin ah 100,000 MMK a rak kuat. Thaizing ah Rev. Uk Ling Thang le mino pali-nga he Hledan le Sule ah dinti kan phawt hna lai. Ralkap uknak dohdalnak ah alangtlang in Kawlram mipi ca ah chawva a hlutu Nu Ngun Hlei Iang cung ah kan i lawm hringhran.Thaizing Hledan le Sule ah a phanmi Lai mino nih dinti phawt bawmh na kan duh ve ahcun messanger in pehtlaih khawh kan si i, phone number zong chiah ta u law Sule le Hledan kan phak in kan in chawnh hna lai.\nAtu vun langhter cang bangin Kawlram buainak kongah hin pumpak in siseh chungkhar in siseh, Abuu zong in pekchanh khawh peng asi. Aruang cu Kawlram mipi vialte hna nih tulio kan sining le kan thut dirnak kongah hin biatak tein khua kan ruah a hau cang. Kawlram sining cu vawleipi nih atulio ah an buaipi taktak mi thawngpang ah a cang. An buainak a ruang zong kan theih dih.\nCucaah kanmah le umnak hmun cio in tutan kawlralkap tuahsernak vialte hna hi doh cio hna in sualpuh cio hna in, kawralkap tuahsernak hi dohcio hna usih. Cun hmunkip in aummi kan si hna tikah kan duhnak aidang cio lai sihmanhsehlaw kan duhnak viarte langhternak dingah pumpak nih chawva le thazang in dirkamh cio hi mipi kan rian cu asi ko. Tutan ah chawva in thazang apetu hna cungah lawmhnak bia chim cio hna usihlaw, pumpak zong nih i zohchun cio hna usih. By Joel Bawi. Chirhchan: TCJ